GOOGLE BERI PERHORMATAN PADA PENYANYI LEGENDA SUDIRMAN SEMPENA HARI JADI ALLAHYARHAM

Hari ini adalah hari lahir Allahyarham Sudirman Haji Arshad (25 Mei). Sehubungan itu, Google memberi penghormatan ke atas lagenda negara itu dengan memaparkan imejnya di laman carian tersebut.

Jika anda klik pada imej utama laman carian Google, yang memaparkan “Sudirman Arshad’s 65th Birthday”. anda akan di bawa ke ruang maklumat penyanyi lagenda tersebut.

BERIKUT ADALAH SEDIKIT MAKLUMAT MENGENAI ALLAHYARHAM:

Allahyarham yang berasal dari Temerloh, Pahang itu telah dilahirkan pada tahun 1954. Pada awalnya beliau bekerja sebagai wartawan dan peguam sebelum beliau menjadi salah seorang daripada karyawan seni tanah air yang paling banyak membuat persembahan di sekitar Asia.

Kerjaya nyanyiannya bermula selepas beliau memenangi sebuah pertandingan nyanyian yang bernama Bintang Radio Television Malaysia. Lagu-lagu yang didendangkannya itu berjaya mengungguli carta di Malaysia, Singapura, Brunei, serta Indonesia.

Pada 15 April 1986, beliau telah mengadakan sebuah konsert yang diadakan di Jalan Chow Kit, Kuala Lumpur. Konsert yang bersejarah tersebut berjaya menarik lebih 100,000 orang yang terdiri daripada kaum Melayu, Cina dan India untuk hadir menyaksikan persembahannya itu.

Pencapaian tertinggi dalam kerjanya adalah apabila beliau memenangi anugerah Asian Popular Music Awards yang dilangsungkan di London Royal Albert Hall pada tahun 1989. Beliau turut dijemput untuk mendendangkan beberapa buah lagu di anugerah tersebut.

Persembahan tersebut telah menjadi batu loncatan buat kerjayanya sebagai penyanyi untuk dikenali di peringkat antarabangsa.

Dengan jumlah 14 album yang telah dikeluarkan olehnya, Allahyarham Sudirman telah dianugerahkan dengan Anugerah Industri Muzik yang juga merupakan anugerah paling tinggi di Malaysia.

Berikutan dengan kejayaannya itu, sebuah jalan telah dinamakan sempena dengan namanya yang terletak di kampung halamannya.

Selamat Hari Lahir, Sudirman Haji Arshad!

ARTIKEL SBELEM INI MENGENAI ALLAHYARHAM SUDIRMAN

Sumber: Google

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAH BOLEH BERGERAK SEDIKIT, BERCAKAP & MAKAN - KELUARGA BERSYUKUR KEADAAN KESIHATAN ALI XPDC BERTAMBAH BAIK

Penyanyi Ali XPDC pada Jumaat lalu telah dikejarkan ke Hospital Ampang apabila tiba-tiba didapati tidak bermaya ketika mahu makan selepas selesai berlatih di studio Eddie (pemain bass) di Pandan Indah. Mereka giat berlatih sebagai persiapan untuk Konsert Jualan Hitam 2022 yang akan berlangsung di Warisan Hall Studio, Banting pada 12 Mac ini.

Terkini, selepas menerima rawatan di Hospital Ampang sejak dimasukkan pada malam kelmarin, keluarga Ali bersyukur apabila keadaan kesihatannya dimaklumkan bertambah baik. Anak keduanya yang dikenali sebagai Myn berkata, mereka  mendapat khabar gembira itu daripada doktor yang merawat ayahnya.

"Alhamdulillah, baba dah ada perubahan yang baik dari kelmarin. Doktor kata kemungkinan tiada strok sebab dah boleh bergerak sikit-sikit dan bercakap walaupun perlahan," jelasnya yang dipetik sebagai kepada Harian Metro.

Sementara itu, ahli kelab Sahabat XPDC pula berkata, isteri Ali memaklumkan suaminya kini boleh bercakap dan makan seperti biasa: "Kedua-dua tangan dapat bergerak walaupun tangan kanan agak lemah sikit. Semasa dibawa menaiki ambulans, tangan kanan dan kaki kanannya memang lemah sangat ketika itu.

"Doktor cakap bukan strok atau 'minor strok', cuma Ali kekurangan rehat. Sekarang ini dia berada dalam wad saringan C0V1D. Selepas buat ujian RT PCR, kalau negatif, dia akan dimasukkan ke wad biasa dalam sehari dua untuk dipantau sebelum dibenarkan balik ke rumah. Keadaan jantungnya pun semua okey," katanya.

Dalam perkembangan lain, pemain gitar XPDC, Izo berkata, mereka lega dengan perkembangan terkini Ali dan berharap dia akan segera sembuh: "Malam tadi saya dan seorang rakan ke Hospital Ampang untuk melawat tapi kita sedia maklum tiada sesiapa dibenarkan masuk sekarang.

"Kalau boleh kami mahu mendengar perkembangan Ali dari mulutnya sendiri sebelum memutuskan lebih lanjut mengenai konsert yang bakal diadakan nanti. Daripada situ kami akan buat keputusan sama  ada mahu tunda atau menggantikan tempatnya dengan penyanyi lain. Keputusan perlu dibuat kerana peminat dah membeli tiket," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 FOTO - PENYANYI LAGU 'LAGI SYANTIK' SELAMAT NIKAHI KRISJIANA

Pada jam 9 pagi semalam, waktu Indonesia Barat, penyanyi yang popular dengan lagu 'Lagi Syantik', Siti Badriah telah selamat diijabkabulkan dengan pasangannya yang juga pelakon, Krisjiana Baharudin. Menurut Siti Badriah, dia memilih rumah ibu bapanya yang terletak di lorong kecil sekitar Pasar Setu, Bekasi itu atas beberapa sebab.

"Dari awal lagi, saya sudah beritahu bahawa lokasi ini dipilih kerana permintaan ibu bapa. Ya, saya satu-satunya anak perempuan dan paling bongsu. Jadi, mereka ingin rumah ini digunakan untuk akad nikah," katanya.

Walaupun lokasinya adalah lorong kecil, beberapa perhiasan menjadikan tempat itu nampak meriah dan sesuai untuk dijadikan lokasi akad nikah. Bertemakan putih dan krim, lorong yang menjadi laluan selebar satu motosikal itu dihias dengan bunga-bungaan serta papan tulis tertera tulisan 'Akad Nikah Siti & Kris' sebagai petunjuk kepada tetamu.

Beberapa rumah jiran sekitar pula dijadikan ruang untuk meletak makanan buat tetamu yang hadir. Sementara itu, Krisjiana pula berkata, majlis resepsi seterusnya akan berlangsung di Tapos, Puncak, Jawa Barat pada 27 Julai: "Pertama ini buat keluarga saja. Yang di Tapos itu, buat ramai," katanya yang melamar Siti Badriah pada Januari lalu ketika kedua-duanya bercuti di Korea Selatan.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BADAN NAIK LA PKP NI..." - JIHAN MUSE NAFI HAMIL ANAK KEDUA, MOHON DOA

"Saya nak sangat, doakan saya mengandung. Memang saya nak tapi disebabkan rupa saya sekarang macam mengandung, nak buat macam mana... badan naik la PKP ni. Eh salahkan PKP pula ya. Tapi, jujurnya saya memang nak doa-doa kalian semua sebab memang nak mengandung lagi.

"Kalau betullah saya sekarang ini mengandung, sudah tentulah saya orang pertama yang akan mencanang. Tapi belum lagilah... doakan saya ya!" itulah jawab Jihan Muse selepas timbul desas-desus dirinya mengandung lagi selepas tampil mengacara di pentas pembukaan Gegar Vaganza musim kelapan (GV8) semalam.

Spekulasi ini timbul disebabkan badan Jihan atau nama sebenar Nuur Jihan Musa, 38, yang sedikit berisi seolah sedang hamil anak keduanya. Bagaimanapun, isteri kepada pelakon  Ungku Hariz Faizal itu menafikan dakwaan tersebut.

Klik untuk gambar besar

Menurut Jihan lagi, secara peribadi, dia sememangnya berkeinginan untuk hamil lagi dek memikirkan usianya yang bakal menerjah ke angka 40, dua tahun lagi. Selain itu, ditanya sama ada dia bersetuju busana yang digayakan pada program siaran langsung tersebut menjadi punca dakwaan hamil itu muncul, Jihan juga menafikannya.

"Tak akanlah nak salahkan baju atau pereka fesyen. Kita cuba gayakan sesuatu baju itu, tetapi adakala ternyata kita tak boleh bawa. Pada patung atau gambar, nampak cantik. Jadi, jangan salahkan orang. Salahkan diri sendiri," katanya.

Sementara itu, Jihan bagaimanapun mengaku tidak berkecil hati dengan tanggapan salah orang ramai dan warganet mengenai soal kehamilan tersebut. Katanya, jika dirinya merupakan seorang selebriti yang mudah terasa atau tersinggung, barangkali dia tidak akan mampu bertahan dalam industri selama ini.

"Kalau cepat sensitif, tak jadi pelawaklah saya ini. Macam-macam saya dah pernah kena sebelum ini. Soal hamil ini benda baik, saya pun harapkan doa orang ramai. Mungkin lebih ramai yang cakap hal ini,ramai juga yang mendoakan saya. Nak kecil hati apa? Kita dah kahwin. Aminkanlah doa-doa itu. Kalau kita tak kahwin lagi, itu yang seram," selorohnya.

Dalam pada itu, Jihan yang mendirikan rumah tangga dengan Ungku Hariz pada tahun 2016 dan dikurniakan seorang cahaya mata lelaki bernama Ungku Harsalan Haq yang kini berusia empat tahun itu tidak menolak andai dirinya kembali berbadan dua. Malah katanya, dia dan suami akan berkongsi berita gembira tersebut dengan semua pihak.

"Masa saya mengandungkan anak pertama dulu, kandungan usia empat bulan baru saya umumkan. Maklumlah, kita tak tahu jika ia masih di peringkat awal. Tapi, ini bukan peringkat awal. Ini peringkat akhir saya sebesar ini. Saya tengah nak diet ini. Awas!" ujar Jihan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMI ANAK, AMELINA KEMBALI BERDANGDUT

"Saya kembali demi mencari rezeki untuk besarkan anak-anak saja," begitulah pengakuan penyanyi dangdut Amelina.

Tambahnya, kemunculannya tidak harus dicemburui penyanyi lain kerana dia hanya ingin mencari rezeki buat enam cahaya matanya yang berusia antara enam hingga 14 tahun.

Amelina berkata demikian bagi menjawab dakwaan segelintir pihak yang kurang senang dengan kehadiran semulanya.

"Mulanya saya sedih dan terkejut dengan reaksi sebegitu.

"Saya bukannya kembali untuk rebut takhta 'Ratu Dangdut'. Kalau dapat bonus kerana gelaran itu, saya sanggup buat apa saja untuk merebutnya," ujar Amelina dipetik sebagai berkata.

Bagaimanapun, dia enggan menjelaskan status rumah tangganya, sebaliknya mahu perkara itu berlalu dengan sendiri.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DITERUSKAN TANPA ALI - KONSERT JUALAN HITAM 2022 XPDC DITUNDA TARIKH BAHARU 25 MAC INI

Semua sedia maklum mengenai keadaan Ali XPDC yang kini dirawat di Hospital Ampang dan terpaksa ditidurkan kelmarin setelah mengalami kesukaran bernafas selepas tiba-tiba didapati tidak bermaya ketika mahu makan selepas selesai berlatih di studio milik pemain bass XPDC, Eddie di Pandan Indah sebagai persiapan untuk Konsert Jualan Hitam 2022.

Penganjurnya Sinio.com dalam satu kenyataan berkata, Konsert Jualan Hitam 2022 XPDC yang ditunda pada 25 Mac ini akan diteruskan tanpa kehadiran Ali sebagai penyanyi utama XPDC.

Jelasnya, tempat Ali akan digantikan oleh barisan selebriti sebagai 'tribute' serta pemberi semangat kepada Ali yang kini dirawat di Hospital Ampang selepas ditidurkan akibat mengalami kesukaran bernafas.

"Susulan perkembangan terbaru kesihatan Ali yang masih dalam pemantauan pihak hospital, kami mengambil keputusan untuk memberi ruang kepadanya untuk memastikan tahap kesihatan pulih sepenuhnya. Oleh yang demikian, Konsert Jualan Hitam 2022 XPDC yang ditunda ke tarikh baharu iaitu 25 Mac ini akan diteruskan tanpa kehadiran Ali sebagai penyanyi utama XPDC.

Klik untuuk gambar besar

"Tempat beliau akan digantikan oleh barisan sahabat-sahabat artis yang akan tampil menggantikannya sebagai 'tribute' dan pemberi semangat kepada Ali. Mereka akan menyanyikan lagu-lagu popular nyanyian Ali bersama XPDC di konsert itu nanti. Sinio.com akan mengumumkan nama-nama mereka dalam masa terdekat ini," katanya dalam satu kenyataan.

Menurut Sinio.com, sebahagian daripada jualan tiket konsert terbabit juga akan disumbangkan kepada Ali sebagai tanda sokongan dalam mengharungi dugaan ini. Tiket Konsert Jualan Hitam 2022 XPDC boleh didapati di laman web sinio.com dengan harga RM18.

"Pihak Sinio.com ingin mengajak sahabat-sahabat dan peminat-peminat XPDC untuk terus menyokong serta mendoakan Ali segera pulih," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA BELAJAR KICKBOXING - DON'T PLAY PLAY OK...

Awas... Neelofa kini sudah mula mempelajari seni mempertahankan diri kickboxing untuk menjaga keselamatan dan mempertahan diri. Jadi lepas ni, jangan ada lelaki yang gatal nak pegang-pegang Neelofa, silap hari bulan kaki naik ke muka. Heh!

"I recommend cardio kickboxing workouts to all. Ladies, try it and you will like the feel of being strong and powerful.

Klik gambar untuk size besar

"Personally, i dont see how its weird for girls to kickbox. Unless for some guys out there, it might put them off since they know their girl could literally kick their s-es ;) heh! i really think its a cool way for toning up the body and staying fit.

"It isn’t always about weight loss, but about self love. Im trying my best to destroy what destroys me which are mistakes that have made me realize what i had before, what I’ve lost and what I’ve taken for granted.

"They made me realize that sometimes there are no next times, no time outs and no second chances but we always have every chance in life to correct them," ujar Lofa melalui laman sosialnya.

Amacam...? Ada berani!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DIDAKWA LAKU SEKS LUAR TABII, CABUL PENUNTUT - DA'I SYED MENGAKU TIDAK BERSALAH

Pendakwah selebriti, Da'i Syed, 25, atau nama sebenarnya Syed Shah Iqmal Syed Mohammad Shaiful Syed Jamalullail hari ini telah didakwa di Mahkamah Sesyen dan Mahkamah Majistret di sini, atas pertuduhan melakukan persetubuhan luar tabii dan mencabul seorang wanita Oktober lalu.

Bagaimanapun, tertuduh mengaku tidak bersalah dan minta dibicara sebaik kertas pertuduhan dibacakan di hadapan Hakim Faiz Dziyauddin dan Majistret Mohamad Ikhwan Mohd Nasir.

Mengikut kertas pertuduhan, dia didakwa melakukan persetubuhan yang bertentangan dengan aturan tabii terhadap penuntut berusia 22. Tertuduh didakwa melakukan perbuatan itu di Blok Empire City, Damansara Perdana pada jam 4 pagi 17 Oktober lalu.

Bagi perbuatan itu, Syed didakwa mengikut Seksyen 377B Kanun Keseksaan dan jika sabit kesalahan boleh dipenjara sampai 20 tahun atau sebat. Prosiding kes dikendali oleh Timbalan Pendakwaraya Vitiya Monisha Paranthaman manakala tertuduh diwakili peguam Syed Amirul Syed Edros.

Terdahulu, Vitiya tidak menawarkan sebarang jaminan ke atas tertuduh dengan alasan ia kesalahan yang tidak boleh dijamin dan kesalahan serius serta bimbang mengganggu mangsa.

Namun, beliau menawarkan jaminan sebanyak RM100,000 jika mahkamah membenarkannya dengan syarat tambahan. Bagaimanapun Syed Amirul meminta tertuduh dibenarkan jamin kerana walaupun kes itu tidak boleh dijamin namun mahkamah tetap mempunyai budi bicara.

"Tiada risiko anak guam saya akan melarikan diri selain dia memberi kerjasama kepada polis sepanjang siasatan. Saya juga memohon mahkamah menetapkan jaminan yang minimum memandang pendapatannya terjejas kerana Covid-19," ujarnya.

Mahkamah kemudian membenarkan tertuduh diikat jamin RM20,000 dengan syarat tambahan iaitu dia tertuduh perlu melaporkan diri di balai polis berhampiran setiap 1 hari bulan dan tidak mengganggu mangsa. Mahkamah juga menetapkan 21 Februari tahun depan untuk tarikh sebutan semula kes.

Sementara itu, Syed turut didakwa di Mahkamah Majistret di sini atas pertuduhan melakukan keganasan seksual bagi mencabul ke atas mangsa sama Oktober lalu.

Klik untuk gambar besar

Bagaimanapun, tertuduh mengaku tidak bersalah dan minta dibicara sebaik kertas pertuduhan dibacakan di hadapan Majistret Mohamad Ikhwan. Mengikut kertas pertuduhan, dia didakwa melakukan perbuatan itu pada masa dan tempat sama.

Bagi perbuatan itu, tertuduh didakwa mengikut Seksyen 354 Kanun Keseksaan yang memperuntukkan hukuman penjara maksimum 10 tahun atau denda atau sebatan atau dengan mana-mana dua daripada seksaan itu, jika sabit kesalahan.

Prosiding kes dikendali Timbalan Pendakwa Raya Zamriah Zarifah Aris manakala tertuduh diwakili peguam sama. Syed Amirul yang mewakili anak guamnya sekali lagi memohon mahkamah membenarkan Syed diikat jamin bagi pertuduhan itu.

"Selain itu, saya juga memohon ikat jamin dikurangkan kerana anak guam menanggung ibunya sejak 2017 selepas berpisah dengan bapanya," katanya.

Mahkamah kemudian menetapkan jaminan RM5,000 dengan seorang penjamin dengan syarat tambahan tidak mengganggu mangsa serta tarikh sebutan semula kes pada 19 Februari ini.

Terdahulu, Syed tiba di perkarangan Mahkamah Petaling Jaya pada 10.10 pagi dibawa oleh polis dengan keadaan bergari. Dia yang memakai baju T-Shirt berwarna biru kelihatan tenang.

Harian Metro sebelum ini melaporkan seorang pendakwah selebriti ditahan polis bagi membantu siasatan kes dakwaan merogol seorang gadis, tahun lalu.

Suspek ditahan kira-kira jam 11 malam pada 26 November lalu selepas tampil memberi keterangan di Ibu Pejabat Polis Daerah (IPD) Shah Alam.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YASIN SULAIMAN: "SAYA PERLUKAN UBAT TAMBAHAN... SAYA KHUATIR AKAN CRACK TIGA KALI, TAKUT GILA SEBELUM INI"

Berikutan masalah kesihatan mentalnya yang semakin terjejas, penyanyi nasyid dan komposer Yasin Sulaiman merayu kepada Mahkamah Majistret Petaling Jaya hari ini untuk memberikan jaminan.

Menerusi laporan media, Yasin sempat memaklumkan dia memerlukan ubat tambahan kerana kesihatannya terjejas dan bimbang penyakit bipolar dihadapinya menyerang semula.

"Saya ada diberikan bekalan ubat (semasa ditahan reman) tapi saya perlukan ubat tambahan. Saya khuatir akan crack tiga kali, takut gila seperti sebelum ini," katanya.

Terdahulu, Yasin mengaku tidak bersalah di atas pertuduhan menanam 17 pokok ganja di kediamannya di Kota Damansara pada 24 Mac lalu. Bagaimanapun, tiada pengakuan direkodkan selepas didakwa atas pertuduhan mengedarkan dadah jenis ganja seberat 214 gram.

Sementara itu, peguamnya Yusmadi Yusoff mengatakan Yasin disahkan menghidap bipolar serius sejak tahun 2009. Kali terakhir Yasin mendapatkan rawatan adalah pada 2 bulan lepas.

Klik untuk gambar besar

"Dia melalui proses perubatan sejak tahun 2009 termasuk pernah dimasukkan ke Hospital Universiti Kebangsaan Malaysia (HUKM).
"Namun dia tak bercerita dekat orang fasal tahap kesihatannya. Itu yang bagus fasal dia.

"Proses perubatan itu berterusan sampai sekarang termasuk di hospital lain. Hak rawatannya perlu dipastikan. Dia kena dapat rawatan segera.

Ujar Yusmadi, sejak Yasin ditahan reman dia tidak mendapat sebarang rawatan perubatan berhubung penyakit yang dihidapinya itu.

"Pengalaman dilaluinya kini (ditahan reman) tak sewajarnya. Sejak ditahan, dia tidak mendapat rawatan lagi. Hal ini juga sudah dimaklumkan polis. Pihak polis juga kata perkara itu (masih belum dirawat) perlu dihujahkan di mahkamah," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMBUT BIRTHDAY - LIYANA JASMAY KENA KECAM, DIDAKWA BERDOA CARA KRISTIAN

Baru-baru ini, tular video yang dimuat naik semula oleh pengguna TikTok memaparkan pelakon dan pengarah Liyana Jasmay yang menyambut ulang tahun kelahirannya ke-34 tahun pada 28 Mac lalu itu sedang menggenggam tangannya sambil menutup mata, lalu meniup lilin.

Seperti sudah dijangka, tindakan Liyana mengundang kecaman netizen yang mendakwa perbuatan itu seakan sama seperti agama lain berdoa sebelum meniup lilin.

Malah, diruangan komen ada segelintir netizen kecewa serta mengatakan perbuatan tersebut tidak melambangkan sebagai umat Islam dan mengikut budaya barat.

Dalam pada itu, ada beberapa netizen mengatakan masih ramai tidak tahu bahawa orang Islam tidak boleh meniup lilin di atas kek. Tidak kurang juga ada yang mempersoalkan adakah itu pelakon tersebut kerana setahu mereka Liyana  sudah berhijab.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITUDUH KEMBALI BERTUDUNG SEBAB PUBLISITI & TAWARAN BERLAKON - FATHIA BERDOA KEKAL, TETAP ISTIQOMAH

"Saya takut sebenarnya bila orang cakap saya nak pakai tudung sebab publisiti. Ramai rakan wartawan tanya tapi saya pun tak suka publisiti. Tapi mestilah saya kena kerjasama juga dengan mereka. Terpulang pada orang ramai nak percaya atau tidak, itu terpulang," kata pelakon Fathia Latiff.

Fathia yang pernah mencetuskan kontroversi apabila kembali membuka tudung pada tahun lalu itu  menafikan keputusannya untuk kembali memakai tudung untuk mencari publisiti atau mendapatkan tawaran berlakon. Pelakon drama 'Ariana Rose' itu sebaliknya menjelaskan 'penghijrahan' tersebut adalah urusan antara dirinya dengan Allah sahaja.

Menurut Fathia, secara jujurnya bukan mudah untuk dia menerima kecaman daripada netizen: "Tapi saya dah selalu kena kecam. Siapa yang tak nak buat baik kan. Jujur saya cakap bukan senang. Saya akan cuba sedaya upaya bukan sebab orang lain tapi kerana Allah dan diri sendiri.

"Saya berdoa supaya tak buka tudung lagi lepas ni, tetap istiqomah dan doa baik-baik saja," tutur Fathia atau nama penuhnya Nur Fathia Abdul Latiff yang berkata demikian dalam program 'Lancaang Bethol'.

Klik untuk gambar besar

www.myartis.com / Sumber: Astro Gempak & Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"64 TAHUN TEMAN HISAP ROKOK, DADA DAH BERSARANG DAH... OK YB KJ, I LOVE YOU" - JAMAL ABDILLAH

"Hello Assalamualaikum... YB KJ. Ingat senang ke kita nak buat RUU Tembakau? Dah beribu tahun orang hisap rokok... dah beribu tahun kome, tengok anak-anak teman ni. Kalau dari dulu lagi kerajaan Malaysia dah buat, tak adalah teman hisap rokok.

"Ini, dah 64 tahun teman hisap rokok, dada dah bersarang dah," itulah kata penyanyi terkenal Datuk Jamal Abdillah yang dilihat 'menempelak' Menteri Kesihatan, Khairy Jamaluddin (KJ) menerusi media sosial Instagramnya.

Kenyataan ini berkaitan isu Rang Undang Undang (RUU) larangan merokok terhadap golongan belia. Khairy menggesa ia diluluskan apabila dibentangkan di Dewan Rakyat pada Julai lalu.

Klik untuk gambar besar

Jamal memuatnaik video bersama tiga anaknya yang masih kecil sambil menyuarakan perasaannya. Bagaimanapun tindakan ini bersifat 'reverse psikologi' Jamal kerana penyanyi popular lagu 'Kekasih Awal Dan Akhir' ini sebenarnya memuji usaha dibuat Khairy.

"Tapi YB KJ teman rasa (mike) kamu berani untuk bawa RUU Tembakau demi masa depan deme (mereka) (menunjuk anak-anaknya). Teman (saya) sokong seratus peratus kerana cuba bawa isu ini ke parlimen dan kalau boleh diluluskan Alhamdulillah.

"Tengoklah kesian mereka (anak-anak) kecil-kecil lagi. Kalaulah daripada dulu, tak adalah saya hisap rokok. Lepas ini jangan lupa RUU arak pula. Ok YB KJ, I love you. I salute you," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMY KINI BUKAN LAGI AHLI KUMPULAN SEARCH

Akhirnya setelah kemelut dan teka-teki berpanjangan, penyanyi rock legenda, Amy membuat kejutan apabila mengumumkan secara rasmi keluar daripada kumpulan Search.

Dia membuat pengumuman itu ketika tampil bersiaran secara langsung dalam satu portal hiburan, semalam.

"Dengan pengumuman ini saya berharap saya tidak menghalang perjalanan atau karier anggota sedia ada," ujarnya petik sebagai berkata.

Amy atau nama sebenarnya Suhaimi Abdul Rahman, berkata, pengunduran itu adalah untuk kebaikan bersama termasuk memberi peluang buat anggota Search yang lain untuk mengorak langkah masing-masing tanpa bergantung atau tersekat kerana dirinya.

Semuanya disebabkan rentetan kenyataan anggota Search dalam sidang media Konsert Apologia Search & Awie baru-baru ini yang menyebut, mereka sudah berehat hampir dua tahun tanpa sebarang persembahan disebabkan jadual Amy yang terlalu padat.

"Perkara itu terjadi kepada semua penyanyi di seluruh dunia. Saya bukan 26 tahun, tapi 62 tahun. Saya menyanyi apabila dipanggil dalam show atau persembahan tertutup. Saya kira ia sesuai dengan peredaran masa di mana jika dulu peminat yang membesar bersama saya menonton saya menyanyi di konsert, tapi saat usia meningkat banyak yang memilih untuk menyaksikan persembahan saya secara tertutup," tambahnya.

Klik untuk gambar besar

Dalam pada itu, Amy turut mengakui dirinya yang kini sudah melewati usia 62 tahun tidak lagi mempunyai kualiti vokal seperti pada usia 26 tahun.

Untuk info, pada 1994, Amy pernah keluar dari Search dan seterusnya tampil dengan album solo berjudul Magic.

Sementara itu, ahli kumpulan Search ketika ditanya mengenai perkembangan terkini itu enggan memberi komen lanjut, sebaliknya akan berunding sesama mereka untuk tindakan selanjutnya.

Ini kerana menurut Nasir, mereka pernah mencari Amy sehingga ke saat akhir, namun menerima jawapan daripada pengurusannya mengatakan Amy penat, mahu menumpukan perhatian kepada keluarga serta mahu fokus pada perniagaan.

"Amy belum mahu berterus terang ketika itu dan hari ini segala-galanya terjawab. Search akan terus hidup dan kekuatan kami bukan terletak pada seorang individu tapi semangat berkumpulan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA LIHAT ROZANA DALAM KEADAAN HIDUNG, TELINGA BERDARAH" - PEGAWAI BANK

Di Mahkamah Majistret Ampang hari ini, seorang saksi iaitu Zaila Zahid, 44, yang merupakan pegawai bank Alliance cawangan Ampang memberikan keterangan bahawa beliau melihat hidung serta telinga Rozana Misbun berdarah sewaktu beliau ke kaunter untuk mengeluarkan wang berjumlah RM29,650 pada 2 Jun tahun lalu.

Menurut Zaila, ketika Rozana sampai di bank kira-kira jam 1 tengah hari bersama pemandu peribadinya, Rozana kelihatan biasa namun dia menutup hidung dan mulutnya menggunakan sapu tangan.

"Ketika Rozana datang ke kaunter, saya lihat dia sedang menutup muka dan hidungnya. Dan apabila dia menandatangani borang pengeluaran wang, saya nampak hidungnya berdarah. Saya pun tanya, kenapa? Dan dia hanya menjawab 'Shhh..." ujar Zaila dipetik sebagai berkata.

Tambah Zaila, ketika itu dia tidak mengesyaki apa-apa dan meminta Rozana untuk segera ke klinik kerana risau sekiranya wanita itu tidak sihat.

Kata Zaila, ketika sedang menguruskan kerja-kerja pengeluaran wang, Awie pula muncul dan mengambil wang berkenaan ketika ia diletakkan di atas kaunter.

"Selepas saya menguruskan kerja-kerja pengeluaran duit, Awie muncul dan mengambil duit yang saya letakkan di atas kaunter.

"Kemudian saya juga melihat seperti ada darah pada telinga Rozana," jelasnya.

Pendakwaan dilakukan oleh Timbalan Pendakwa Raya Goh Ai Reen manakala defenden iaitu Awie diwakili peguam Hazman Harun.

Mengikut fakta kes, Awie atau nama sebenarnya Ahmad Azhar Othman, 46, didakwa sengaja mendatangkan kecederaan terhadap Rozana pada 2 Jun tahun lalu kira-kira pukul 1.30 petang di alamat No. 9 Jalan UB 5B, Taman Ukay Bestari, Ukay Perdana, Hulu Kelang di sini.

Pendakwaan terhadap Awie dilakukan mengikut Seksyen 325 Kanun Keseksaan yang memperuntukkan hukuman penjara maksimum tujuh tahun dan denda jika sabit kesalahan.

Rozana tidak muncul pada perbicaraan kesnya ini kerana perlu hadir bagi kes melibatkan hak jagaan anak di Mahkamah Rendah Syariah Kuala Lumpur dekat sini.

Majistret, Ayuni Izzaty Sulaiman menetapkan perbicaraan disambung pada 12 Januari 2016.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"ITU SEMUA FITNAH..." - BUAT LAPORAN POLIS, EBIT LEW JAWAB 12 TENGAH HARI INI

Isu perselisihan faham di antara Ustaz Ebit Lew, Caprice dan Nadir al-Nuri berkaitan misi kemanusiaan di Gaza baru-baru, nampaknya masih belum selesai. Disebabkan pelbagai tuduhan yang dilemparkan, pendakwah terkenal itu membuat keputusan untuk membuat laporan polis bagi menafikan kesemuanya.

Kata Ustaz Ebit, dia berasa terkilan memandangkan laporan tidak berasas itu tular di media sosial sehingga menjejaskan emosi kelurga dan pasukan misi bantuan berkenaan. Ujarnya lagi, beliau hanya mahu menghentikan perkara itu terus diperkatakan kerana niatnya ke Gaza hanya untuk memberi pertolongan.

"Ini semua fitnah, saya nafikan semua tuduhan kepada saya, saya sedih, sebab ayah saya dan isteri saya tahu perkara sebenar. Saya akan bagi tahu hal sebenar sikit masa lagi, semua saya akan bagi tahu, saya tidak takut pun, bukti-bukti semua saya ada.

"Sebelum ini saya berdiam diri dengan tohmahan dan fitnah terhadap diri saya dari dulu lagi, namun berkaitan isu terbaru ini apabila anak dan isteri saya sendiri menangis dan kecewa mengenai segala tuduhan yang dilemparkan, maka saya rasa terpanggil untuk membuat laporan polis.

Klik untuk gambar besar

"Apa yang saya boleh katakan laporan ini sememangnya bagi menyangkal dakwaan yang sebelum ini dikeluarkan oleh Nadir Al-Nuri dan selebriti Caprice. Segalanya akan saya perjelaskan esok (hari ini).

"Sebenarnya saya minta nak hentikan semua, saya tengok dia tak berhenti lama daripada saya dekat Mesir, niat saya nak tolong orang. Saya pergi pun dengan duit saya sendiri. Saya tak bukak satu tabung untuk Gaza, tapi saya tak sangka jadi macam ni. Semua pakai duit saya sendiri," katanya.

Bagaimanapun, Ustaz Ebit tidak mendedahkan dengan lebih lanjut mengenai butiran laporan berkenaan. Namun menjelaskan bahawa segalanya akan diterangkan pukul 12 tengah hari ini bagi menjawab semua fitnah terhadap dirinya. Menerusi satu hantaran di Instagram dan Facebook, Ustaz Ebit berkata, siaran langsung tersebut bagi menjawab segala tohmahan yang dilemparkan.

"Doakan yer esok (hari ini) pukul 12 tengah hari saya akan live menjawab kepada semua fitnah yang melampau dan langsung tak berasas terhadap saya. Saya bersyukur pada Allah kerana dia Maha Baik dan Maha Besar. Saya cuma orang biasa dan pendosa. Syukur direzekikan dapat menjadi sebahagian kecil usaha kasih sayang ini. Saya diajar untuk tidak menjawab dan bergaduh dari kecil.

"Tapi semenjak di Mesir fitnah dan kata sinis terus menimpa saya. Dari dulu lagi saya dah biasa difitnah dan dikata begini. Saya bersyukur kerana apalah sangat ujian ini. Tapi bila anak saya menangis, arwah ayah saya menangis, isteri saya menangis,isteri kepada team saya menangis. Kami cuma manusia biasa. Penat, letih dan berat ujian. Ratusan ribu orang melihat fitnah tentang saya. Hari ini masih belum habis. Pagi ni anak saya peluk saya menangis. Cukuplah.

"Saya Redha pada Allah. Saya diam belum ada sepatah atau kenyataan dari saya. Makin ramai buat kenyataan tentang saya. Ini tentang saya,keluarga dan team saya.. Menyebabkan arwah bapa saya menangis. Isteri dan anak saya menangis tertekan. Saya benar-benar kecewa dan sedih.. Saya berdoa dan serahkan semuanya pada Allah..," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 RAHSIA NORMAN HAKIM KEKAL BERTENAGA

Mungkin ada yang tertanya-tanya bagaimana Norman Hakim mengekalkan bentuk tubuhnya yang sasa. Padahal, dia kini sudahpun memiliki empat orang anak, tetapi menariknya dia tidak seperti lelaki lain yang kebiasaannya berperut buncit.

Jika anda ingin tahu, berikut ada beberapa panduan yang diberi oleh Norman. Iyalah... bak kata orang, belum cuba belum tahu.

1. Boleh dikatakan setiap hari jika tiada penggambaran drama atau filem, Norman akan pergi ke gim. Dia akan menghabiskan masa selama tiga jam di sana. Namun jika sibuk dengan tugasan lain, dia akan berada di sana sekurang-kurangnya selama satu jam.

2. Menurut isteri Norman, pelakon Memey Suhaiza, ke mana saja mereka pergi, perkara pertama yang akan dilakukan suaminya itu ialah mencari pusat gimnasium.

3. Sebelum ke gim, Norman tidak boleh mengambil sarapan, jadi dia akan mengamalkan dua biji pisang setiap hari.

4. Norman tidak akan makan nasi melainkan beras yang digunakan adalah beras perang. Manakala untuk lauk pula, dia tidak kisah untuk mengambil apa saja.

5. Bagi menjaga kesihatan badan, Norman juga tidak minum kopi.

6. Sarapan sihat yang diamalkan Norman ialah mengambil bijirin cornflakes yang dicampur dengan susu serta kismis dan pisang yang dipotong kecil.

Sumber: Seroja


CIKGU TELEFON MINTA DATANG, ANAK KETIGA KAK KM SUDAH 8 BULAN TAK HADIR SEKOLAH?

Usahawan sensasi, Kak KM atau nama sebenarnya Liana Rosli baru-baru ini ada memuat naik video keluhan apabila dihubungi guru anak ketiganya yang memintanya untuk hadir ke sekolah.

Kak KM yang sering mencetuskan kontroversi itu sememangnya gemar berkongsikan momen bersama anak-anak di media sosial untuk dijadikan kenangan.

Dalam status itu, Kak KM berkata, cikgunya memaklumkan anak ketiganya dikenali sebagai Rania sudah 8 bulan tidak hadir ke sekolah sehingga dia diminta untuk hadir ke sekolah untuk berbincang mengenai hal tersebut.

Klik untuk gambar besar

Meskipun dilihat tenang, namun Kak KM berkata, dia akan memberikan hukuman kepada anak perempuannya itu di atas kesalahan yang dilakukan.

Perkongsian anak kepada pelakon veteran Normah Damanhuri ini mendapat pelbagai reaksi daripada pengguna laman sosial yang turut terkejut tertanya-tanya mengapa anaknya itu tidak hadir ke sekolah.

Tidak kurang juga, ada yang mengatakan mungkin ada sebab mengapa anaknya tidak hadir ke sekolah hingga berbulan-bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


88 GAMBAR - KEMERIAHAN MAJLIS RESEPSI ANGAH RAJA LAWAK & AMIRA ASYURA

Hari ini telah berlangsung majlis resepsi pelawak, pelakon dan pengacara Angah Raja Lawak, 38, dan pasangannya Amira Asyura Abd Razak, 20, di Dewan Tun Ali, Bukit Katil, Melaka.

Majlis tersebut telah dihadiri oleh kedua-dua belah ahli keluarga, teman rapat, serta rakan-rakan artis.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


USIA 41, NAMUN NASHA SERIK BERCINTA..!

Meskipun usianya sudah 41 tahun, namun Nasha Aziz masih tetap menawan dengan potongan tubuh menarik. Tidak hairan jika Nasha masih laris mengayakan pelbagai pertunjukan fesyen di sana sini lantaran wajahnya yang 'awet muda'.

Menjawab soalan mengenai perkara itu, kata Nasha dia tiada rahsia untuk kekal jelita. Selorohnya, cinta melindunginya daripada rasa tua. Cinta juga membuat dirinya nampak sihat dan ceria.

Klik untuk imej besar...

Bagaimanapun, bila ditanya tentang jodoh diusia 40-an... Nasha mengakui dia masih solo dan tidak punya teman lelaki. Walaupun rakan artisnya Ella sudah menemui suami idaman, namun Nasha tampak tenang dan tidak risau tentang 'jodoh'.

“Saya masih solo. Tak mengenali, mengenali pun. Penat lah nak kenal-kenal. Lagipun banyak benda yang kita perlu mengenalikan. Saya serahkan pada-Nya," ujar Nasha sambil ketawa kecil.

“Lagipun saya tidak menerima sebarang desakan dari keluarga mahupun teman-teman rapat,” tambahnya dipetik sebagai berkata.

GAMBAR NASHA DI LAUNCH EVENT & FASHION SHOW
Tempat: The Terrace, the curve


SELAMAT BERTUNANG - ZULIN AZIZ BAKAL NIKAH 20 FEBRUARI 2022

Pelakon Zulin Aziz akhirnya bakal mengakhiri zaman solonya tidak lama lagi apabila dia kini telah selamat mengikat tali pertunangan dengan jejaka pilihan hati yang juga rakan kongsi bisnes, Farhan Rozaini malam semalam.

Majlis diadakan secara tertutup yang hanya dihadiri keluarga Zulin dan Farhan di kediaman abang Zulin di Segambut itu kira-kira jam 9 malam semalam.

Pada majlis tersebut, Zulin menerima dua bentuk cincin iaitu cincin merisik serta bertunang dan pasangan itu merancang untuk melangsungkan pernikahan pada 20 Februari depan.

Zulin berkata, jejaka berusia 35 tahun itu melamarnya di Madinah ketika mengerjakan Umrah baru-baru ini serta meluahkan rasa syukur Allah memperkenankan doanya.

Klik untuk gambar besar

"Alhamdulillah, Farhan melamar saya ketika di Madinah. Sebenarnya, sudah lama kami merancang, akhirnya, Allah memperkenankan doa saya ketika berada di Tanah Suci.

"Majlis pada malam ini (semalam) diadakan serba ringkas. Malah, atas permintaan famili, kami hanya menjemput ahli keluarga terdekat demi menjaga prosedur operasi standard (SOP)," katanya.

Dalam pada itu, Zulin berkongsikan tunangnya itu seorang yang bertanggungjawab serta percaya Farhan mampu membimbingnya ke jalan yang diredhai.

"Dia bertanggungjawab dan pandai mengambil hati keluarga. Dia juga seorang pendengar yang setia. Saya selesa bersamanya dan boleh meluahkan apa sahaja," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH HAMIL ANAK KE-4: "HARAP ALAHAN TAK LAMA" - SITI SAIRAH

"Alhamdulillah, ini adalah rezeki buat saya dan suami. Sejujurnya, saya sangat berdebar kerana ini kali pertama saya mengalami alahan. Tiga anak sebelum ini, saya okey dan biasa saja.

"Sebelum ini saya hanya nampak dan mendengar cerita orang yang mengalami alahan teruk. Malah, saya selalu cakap, kalau mengandung lagi tidak mahu lalui perkara itu. Namun, saya kena juga.

"Saya kerap muntah, badan lemah, tak larat berjalan dan selalu nak baring saja. Kadang ia berlarutan hingga malam. Suami pula ada ketika tekanan melihat keadaan saya.

"Dia naik risau dan kasihan," kata penyanyi Siti Sairah Tarudin, 34, yang berkongsi pengalaman dirinya mengalami alahan teruk selepas disahkan hamil anak keempat.

Sairah yang juga adik kepada penyanyi tersohor, Datuk Seri Siti Nurhaliza memberitahu, usia kandungannya kini mencecah 10 minggu.

Klik untuk gambar besar

Disebabkan alahan tersebut, Sairah berkata dia tidak mampu untuk berpuasa meski beberapa kali cuba untuk berpuasa penuh.

"Saya cuba kuatkan semangat dan diri untuk buat seperti orang biasa, tetapi tidak bermaya. Baru saya rasa alahan sebenar wanita hamil.

"Saya pun tidak tahu sampai bila berterusan begini. Cuma berharap alahan ini tidak lama. Saya juga nak bekerja macam biasa," ujarnya.

Menurut Sairah, anak ketiganya, Ahmad Aisy, 5, antara yang paling teruja apabila dirinya disahkan hamil.

"Sebelum dapat tahu hamil, Aisy selalu cakap dia nak adik. Saya beritahu belum ada lagi. Tidak menjangka pula, menerusi pemeriksaan awal, doktor memaklumkan saya hamil.

"Apabila anak tahu mereka bakal dapat adik baru, masing-masing gembira. Aisy setiap hari pegang perut saya dan bercakap dengan adiknya yang bakal lahir," tuturnya.

Mengenai jantina anak, Sairah dan suami, Mohd Sharidan Johari, 31, yang berkahwin pada 24 Februari lalu itu menyerahkan perkara itu kepada Allah.

"Saya tak kisah anak lelaki atau perempuan. Asalkan anak yang bakal lahir sihat dan sempurna," katanya.

Untuk makluman, Saerah dikurniakan tiga anak iaitu Ummi Umairah, 7, Ahmad Daiyan, 6, dan Ahmad Aisy, 5, menerusi perkahwinan pertama.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HIDAYAH TERIMA TEMPAHAN 10,000 KASIH CHOCOLATE - FB & IG ARWAH ABAM, ADA CUBA HACK

Bagi yang kehilangan suami tercinta itu bukanlah suatu yang mudah untuk diharungi, apatah lagi baru beberapa tahun bergelar suami isteri. Begitulah dengan Nor Hidayah Mohd Ali. Namun, buat Hidayah atau lebih mesra dipanggil Dayah, hidup mesti diteruskan demi kelansungan anak tunggal mereka, Syed Uthman Hamzah.

Balu kepada Allahyarham Syed Umar Mokhtar atau lebih dikenali sebagai Abam Bocey itu menjalankan perniagaan Kasih Chocolate dengan bantuan abangnya yang turut menguruskan perniagaan tersebut: "Alhamdulillah syukur order masuk lagi. PA Dayah @sirazmier kata 10,000 biji Kasih Chocolate dayah kena buat utk customers.

"Terima kasih @sirazmier uruskan hal-hal order customers & postage serta akaun syarikat. Syukur pada Allah ramai yang beli & ramai yang repeat," tulis Dayah di akaun Instagram miliknya.

Klik untuk gambar besar

Seperti di dalam setiap entri di Instagramnya, Dayah tidak lupa untuk mendoakan dan menghadiahkan Al-Fatihah buat arwah suaminya yang disayangi, Allahyarham Syed Umar Mokhtar. Allahyarham Abam Bocey meninggal dunia pada 10 Februari lalu, dan meninggalkan seorang balu Nor Hidayah Mohd Ali serta seorang cahaya mata, Syed Uthman Hamzah.

Sementara itu menerusi entri yang lain, Dayah memberitahu ada pihak yang cuba ambil serta hack Facebook dan Instagram arwah suaminya: "Ada yang cuba ambil @ hack Facebook Syed umar mokhtar  arwah suami saya, baru lepas tadi saya updte pasal anak saya hamzah tapi sekarang xboleh bukak.. pagi ni Pula ada org Cuba hack ig arwah... #jangansibukhalorang #biarorangbuatkitajangankitabuatorang #allahada," katanya.

www.myartis.com / Sumber: Astro Gempak & Instagram Nor Hidayah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LANCAR PADA TARIKH 'NIKAH' - 'DI MATAMU' CAPAI 1 JUTA

Semalam iaitu tanggal 23 Mac 2018.. merupakan tarikh dimana penyanyi Sufian Suhaimi dan pelakon Elfira Loy bernikah namun semua itu hanya tinggal kenangan apabila mereka sah putus tunang baru-baru ini.

Meskipun tak jadi nikah pada tarikh tersebut... tapi Sufian katakan beliau tidak akan mensia-siakan tarikh istimewa itu dan melancarkan lagu terbaru beliau berjudul 'Di Matamu'.

'A broken heart creates a masterpiece' dan ianya terbukti apabila video muzik 'Di Matamu' mendapat sambutan yang hangat dengan jumlah tontonan 1,441,932 dan trending nombor satu di Youtube sejak dilancarkan secara rasmi pada jam 9 pagi semalam.

Jika belum dilancarkan lagi, lagu ini sudah menjadi trending, apatah lagi bila lagu ini dilancarkan. Melihat pada ruangan komen di Youtube, ramai masih mengaitkan lagu ini dengan kisah peribadinya.

Biarpun Sufian tidak mengulas lanjut mengenai punca perpisahan, namun ramai mengerti apa yang terjadi di sebalik bait-bait lagu ini.

Klik untuk gambar besar

Sehingga kini, peminat terus memberikan kata-kata sokongan dan semangat buat Sufian untuk melupakan apa yang terjadi dan terus mara ke depan.

Dalam masa sama, ada juga yang turut sama merasai keperitan yang diterjemahkan Sufian dalam lagu ini.

Kita sebagai manusia hanya mampu merancang dan takdir menentukan segalanya. Mungkin ada hikmah disebalik apa yang berlaku.

Respek dengan sikap Sufian yang terus bangun dan melahirkan sebuah lagu yang cukup bermakna buatnya. Malah lagu ini juga popular dikalangan selebriti yang membuat 'cover' lagu ini.

www.myartis.com / Sumber: Sufian Suhaimi IG & Youtube

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MASIH TERIMA RAWATAN - ISTERI MAZIDUL AKMAL SIDEK ENGGAN ULAS

Jika sebelum ini ada yang melaporkan bahawa personaliti TV3 iaitu Mazidul Akmal Sidek tenat di hospital akibat serangan strok pada Julai lalu, terkini beliau dilaporkan beransur pulih.

Bagaimanapun, bekas pengacara 999 itu dikatakan masih dirawat di Pusat Perubatan Pantai, Bangsar, Kuala Lumpur. Namun entah mengapa, sumber rapat personaliti itu enggan mendedahkan keadaan kesihatannya secara terperinci.

Akibat tiadanya kenyataan terperinci tentang Mazidul itu, banyak khabar angin tersebar mendakwa Mazidul sebelum ini tenat dan berada dalam keadaan 'induced coma' atau koma sementara.

Namun hingga kini, masih belum ada sebarang kenyataan rasmi daripada pihak keluarga Mazidul berhubung dakwaan berkenaan.

Keadaan Mazidul sebelum ini - klik untuk imej besar

"Apa yang boleh saya beritahu dia semakin sihat dan doakan untuk kesihatannya," ujar sumber ahli keluarga terdekat Mazidul dipetik sebagai berkata kepada media.

Malah usaha media bagi mendapatkan komen daripada isterinya yang dikenali sebagai Fazlin juga gagal apabila wanita berkenaan enggan mengulas lanjut mengenai keadaan suaminya.

"Apa yang dilaporkan semuanya tidak benar dan minta maaf saya tidak dapat menjawab apa-apa soalan mengenai Mazidul kerana mahukan privasi," katanya yang masih mahu berahsia.

Difahamkan, hingga kini Mazidul masih bercuti bagi menerima rawatan lanjut di hospital. Malah pihak TV3 juga mengesahkan perkara tersebut dan berharap Mazidul akan cepat sembuh daripada penyakitnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


SEKALI LAFAZ - AIN EDRUCE SAH BERGELAR ISTERI AHLI PERNIAGAAN

Alhamdulillah... tahniah kami ucapkan kepada pengacara dan pelakon, Ain Edruce, 27, yang telah sah bergelar isteri kepada ahli perniagaan, Amirul Hafiz Mustaffa, 26, jam 9.11 malam semalam dengan sekali lafaz. Walaupun persiapan dibuat pada saat-saat akhir, Ain memanjatkan rasa syukur atas majlis yang berlangsung dengan sempurna.

"Alhamdulillah, majlis dapat diadakan dengan sempurna walaupun persiapan dibuat pada minit akhir kerana kesibukan saya dalam lakonan. Semoga perjalanan kami dalam fasa fasa baharu sebagai suami isteri dipermudahkan. Saya juga tidak menganggap status sebagai isteri sebagai penghalang untuk mengembangkan jenama sendiri dalam dunia seni," katanya.

Majlis akad nikah pasangan itu berlangsung Quill City Mall, Kuala Lumpur yang dihadiri keluarga terdekat. Ain menerima mas kahwin RM888, selain tiga dulang hantaran berbalas lima. Jumlah wang hantaran bagaimanapun dirahsiakan atas permintaan keluarga.

Klik untuk gambar besar

Pasangan berkenaan dinikahkan bapa pengantin perempuan, Ar Edruce Sabri, dengan disaksikan Penolong Pendaftar Perkahwinan, Perceraian dan Rujuk Wilayah Persekutuan, Masjid Jamek, Kampung Baru, Azizi Ab Hamid. Majlis resepsi Ain dan Amirul akan diadakan di lokasi sama, esok. Pasangan ini bertunang pada 22 Jun lalu.

Ain berkata, dia terpikat dengan suaminya, yang dikenali menerusi Instagram, kira-kira setahun lalu, kerana sikapnya yang berbeza dengan pemuda lain: "Amirul seorang yang sangat budiman ketika menyatakan hasratnya untuk berkenalan. Walaupun bukanlah terlalu romantik, dia lelaki yang suka berterus-terang".

www.myartis.com / Sumber & foto: Astro Gempak, mStar & Instagram Ain Edruce

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AYAH DIJANGKITI WABAK, JANTUNG & ORGAN DALAMAN ROSAK - ASHRAF MUSLIM MOHON DOA

"Ya Allah. Hari ni bangun tidur rasa sangat-sangatlah sayu, puas pujuk hati ni tapi gagal jugak pagi ni. Memang pagi ni saya paksa diri saya untuk sampaikan berita ini. Saya mohon maaf kepada semua dan meraih doa dari sahabat semua mendoakan ayahandaku Haji Muslim bin Bulat. Diberi kekuatan dan kesembuhan kepadanya.

"Dalam hidup terlalu banyak pengorbanan yang telah ku lakukan tapi yaAllah aku belum sedia lagi utk terima perkara yang tak diingini berlaku terhadap ayahandaku. Apa yang diharapkan sekarang ialah keajaiban yang berlaku terhadap ayah kembali sihat seperti biasa.

"Allahuakbar.. ya Allah.. bantulah kami semua," tulis pelakon Ashraf Muslim, 40, yang memaklumkan menerusi perkongsian di akaun Instagram miliknya, bahawa bapanya, Haji Muslim Bulat telah dijangkiti wabak Covid-19 tahap 5B, beberapa hari lalu dan mendedahkan jantung dan beberapa organ dalaman bapanya didapati rosak.

Difahamkan, bapanya kini sedang menjalani rawatan Unit Rawatan Rapi (ICU), di Pusat Perubatan Universiti Malaya (PPUM), Kuala Lumpur. Dalam pada itu, pelakon kelahiran Telok Mas, Melaka ini mengharapkan ramai mendoakan agar bapanya diberikan kesembuhan dan bebas daripada wabak penyakit berkenaan. Sebelum ini, Ashraf juga pernah disahkan positif Covid-19 pada 12 April tahun lalu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA LAH WANITA PALING BERTUAH" - YUNA & SUAMI SAMBUT ANNIVERSARY KETIGA

"Selamat ulang tahun perkahwinan kepada teman hidup saya selamanya. Setiap perkara dalam hidup saya tidak cukup sempurna sehinggalah saat kita bertemu. Awak buat saya ketawa, awak membahagiakan dunia saya.

"Saya lah wanita yang paling bertuah," tulis penyanyi popular bertaraf antarabangsa, Yuna yang menyambut ulang tahun perkahwinannya yang ketiga bersama suami tersayang, Adam Sinclair, hari ini.

Dalam masa sama, suami Yuna turut mendedikasikan ucapan  buat isteri tercintanya itu menerusi laman Instagram miliknya.

"Selamat ulang tahun untuk pasangan penjelajah saya. Walaupun kita tidak mengembara sejak kebelakangan ini, saya masih menemui banyak perkara tentang awak, love you yang!" tuturnya.

Klik untuk gambar besar

Melihat pada ruangan komen pula, rata-rata pengikut serta rakan-rakan industri mengucapkan selamat ulng tahun kepada pasangan ini. Antara figura yang menulis ucapan adalah Nur Fazura, Liayan Jasmay, Bunga Citra Lestari, Hatta Dolmat dan ramai lagi.

Untuk makluman, Yuna dan Adam selamat disatukan sebagai pasangan suami isteri pada 26 Januari 2018 dalam sebuah majlis indah di Puncak Rimba, Bentong, Pahang.

www.myartis.com / Sumber & foto: Harian Metro, Instagram Yuna & Adam Sinclair

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS NIKAH - JOVIAN MANDAGIE & NINA HITUNG HARI

Jika sebelum ini Pereka Fesyen, Jovian Mandagie pernah menjadi hos untuk rancangan Mahligai Cinta terbitan TV3, tapi pada Disember ini Mahligainya sendiri pula yang bakal dibina. Ini kerana, Jovian khabarnya sedang sibuk menguruskan majlis perkahwinannya tidak lama lagi.

Tarikh pernikahan yang kemungkinan pada 11.12.2013 itu bakal menyatukan Jovian dan kakak kepada penyanyi Dafi iaitu Nina. Difahamkan, setakat ini mereka sedang menjalani sesi fotografi istimewa sebagai salah satu persiapan untuk majlis persandingan yang dirahsiakan lokasinya itu.

Malah sesi menyiapkan pakaian untuk para pengapit yang bakal mengiringi mereka berdua pada majlis hari bahagia berkenaan turut dilakukan.

Terdahulu, di laman Instagram Nina kelihatan mereka telah berkunjung ke sebuah pulau bersama-sama rakan terdekat bagi meraikan hari bahagia buat bakal pengantin. Ketika itu, Jovian sempat mengirimkan surat cinta kepada bakal isterinya itu sebagai melahirkan rasa kasih dan sayang serta sentuhan romantik mereka.

"Saya kini sedang sibuk membuat persiapan untuk majlis perkahwinan bersama Nina. Pihak kami akan mengadakan pertemuan bersama pihak media tidak lama lagi bagi mengumumkan majlis hari bahagia kami berdua itu," ujar Jovian.

GAMBAR-GAMBAR:


AL-FATIHAH - BEKAS PENERBIT AF, NORAZIAN MENINGGAL DUNIA

Takziah kami ucapkan kepada keluarga bekas penerbit program realiti Akademi Fantasia, Norazian Mohd Zahir atas pemergiannya yang menghembuskan nafas terakhir di Pusat Perubatan Prince Court pada jam 6.17 pagi hari ini.

Allahyarham Norazian, 39, meninggal dunia selepas bertarung dengan penyakit kanser limfoma darah sejak tahun lalu. Pemergian Azian ternyata dirasai beberapa rakan artis yang pernah bekerjasama dengannya. Antaranya, Datuk Aznil Nawawi, Lisa Surihani, Rozita Che Wan, Nora Danish, Nabil Ahmad dan ramai lagi.

Selain Akademi Fantasia, Azian pernah menerbitkan beberapa program hiburan lain termasuklah HBO Sentral, Lara Oh Lara, The House Che Ta, Tom Tom Bak dan banyak lagi. Lisa berkata, dia terkejut menerima khabar duka pemergian Azian sewaktu solat subuh, pagi tadi. Arwah adalah insan yang banyak membantu pada awal pembabitannya dalam bidang pengacaraan.

"Masya-Allah, betapa Allah menyayangimu. Saya mengagumi semangatnya. Dia adalah penyumbang terbesar pada awal kerjaya pengacaraan saya. Dia memimpin tangan dan mengajar saya mengenai produksi televisyen. Dia juga mempercayai kebolehan saya dalam pengacaraan, walaupun berkali-kali saya mencuba tetapi dia tetap percaya pada bakat saya.

Klik untuk gambar besar

"Disebabkan dia, saya mempunyai banyak memori indah sebagai pengacara bersama Astro. Saya menangis pada waktu subuh, sebaik mendapat tahu berita pemergiannya. Saya akan sentiasa mengingati pesannya. Jumpa lagi," tulis Lisa.

Sementara itu, Nora Danish dalam entri Instagram terkejut dengan pemergian seorang sahabat yang dikasihi: "Innalilahiwainnalilahirojiun, sekali lagi kita dikejutkan dengan kematian sahabat yang sangat dikasihi.

"Kak Yan, tenanglah kau di sana. Yang pasti Allah tak nak Kak Yan lebih sakit. Mari mendoakan semoga rohnya dicucuri rahmat dan ditempatkan di kalangan orang beriman. Kami akan sentiasa menyayangi Kak Yan. Terima kasih atas segalanya," tulis Nora.

Jenazah Norazian akan dibawa ke Madrasatul Khairat Desa Pandan untuk disembahyangkan, sebelum dibawa ke Tanah Perkuburan Raudhatul Sakinah, Taman Batu Muda, petang ini.

www.myartis.com / Sumber & foto: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYA DAH JELASKAN PADA PEKIN - SHARNAAZ AHMAD

Ramai yang menyalahkan Sharnaaz Ahmad mengenai dakwaan hubungan sulit antaranya dengan Uqasha Senrose hingga hubungan Uqasha dan Pekin Ibrahim kononnya menjadi retak.

Namun terkini, Sharnaaz, 29, tidak pernah gentar... malah mengakui sudah bertemu dengan Pekin bagi menjelaskan perkara sebenar. Kata pelakon itu, tuduhan dia mempunyai hubungan sulit dengan Uqasha adalah satu fitnah kerana hubungan mereka tidak lebih daripada seorang rakan sekerja.

Baca berita selanjutnya:

“Saya berjumpa dengan Pekin untuk berbincang bagaimana hal ini boleh terjadi. Dan syukurlah Pekin faham penjelasan saya dan dia minta maaf kerana salah faham terbabit.

“Saya percaya, ada pihak yang menyampaikan cerita tidak betul kepada Pekin untuk melaga-lagakan kami,” jelas Sharnaaz kepada media hari ini.

Terdahulu akhbar pada Khamis melaporkan Pekin atau nama sebenarnya Mohd Iznan Ibrahim, 32, mendakwa tunangnya iaitu Uqasha Senrose, 21, sudah beberapa kali berlaku curang termasuklah menjalinkan hubungan sulit dengan Sharnaaz Ahmad.

Malah Pekin turut mendakwa mempunyai bukti terhadap tuduhan bekenaan.

Uqasha atau nama sebenarnya Nik Zaris Uqasha Senrose Nik Sen, pula menerusi laporan yang sama menafikan dakwaan Pekin sebaliknya menuntut pelakon itu mengemukakan bukti sebelum membuat sebarang tuduhan selain mendakwa kekasihnya seorang yang panas baran.

Kedua-dua pasangan tersebut mengikat tali pertunangan pada 6 Julai lalu.

Ikuti jawapan Sharnaaz berhubung isu itu.

Bagaimana reaksi Sharnaaz apabila dikatakan menjadi orang ketiga sehingga terputusnya hubungan Pekin dan Uqasha Senrose?

Pada mulanya saya agak terkejut kerana lepas satu kontroversi, satu lagi kontroversi melibatkan saya, namun pengalaman lalu membuatkan saya lebih bertenang dan berfikir jalan terbaik untuk menyelesaikannya.

Apakah tindakan Sharnaaz untuk menyelesaikan masalah ini?

Sejurus selepas mendapat tahu berita itu, saya terus mengatur pertemuan dengan Pekin (pada Rabu) dan saya menjelaskan perkara sebenar iaitu hubungan sulit yang didakwa berlaku antara saya dan Uqasha adalah tidak benar sama sekali. Saya beritahu dia bahawa ia hanya hubungan seperti rakan sekerja dan saya yakin ada orang lain yang menyampaikan berita yang bukan-bukan kepadanya. Sebagai lelaki saya faham situasi dia dan tidak menyalahkan dia.

Bagaimana reaksi Pekin semasa pertemuan tersebut?

Sebenarnya saya dan Pekin sudah berkawan baik sejak dua tiga tahun yang lalu, saya mengenali dia seorang yang bagaimana. Dia juga meminta maaf kerana salah faham ini.

Bagaimana pula dengan Uqasha selepas kontroversi ini?

Saya harap hubungan mereka kembali seperti dahulu dan saya tidak mahu masuk campur tentang keputusan pertunangan mereka. Saya harap Uqasha tenang menghadapinya dan orang ramai tidak menyalahkan dia dalam perkara ini.

Selepas kontroversi ini, adakah Sharnaaz takut atau lebih berhati-hati untuk berkawan dengan artis wanita?

Saya seorang yang mudah rapat dengan sesiapa tidak kira artis atau bukan, perempuan atau lelaki, bagi saya tidak perlu takut jika ianya tidak bersalah.

Bagaimana Sharnaaz berhadapan dengan kontroversi demi kontroversi yang melanda diri anda?

Saya hanya ingin mencari rezeki dalam industri dan saya tidak tahu mengapa banyak sangat kontroversi datang bertimpa-timpa, kes saya bertumbuk di tepi lebuh raya pun belum selesai lagi ini sudah ada kontroversi baru.

Setiap kali ada isu yang melibatkan saya, saya hanya bertenang dan berhadapan dengannya, asalkan ia tidak melibatkan keluarga saya tidak kisah.


BAGI SELAMATKAN BUAH PINGGANG KIRI - ANAK KEDUA SHAHROL BAKAL DIBEDAH

"Rabu lepas kami bawa Ismail untuk menjalani ujian Mag3 di Sunway Medical Centre bagi mengetahui lebih lanjut keadaan buah pinggang dia. Doktor beritahu buah pinggang kanan Ismail tiada, maksudnya dia lahir dengan hanya satu buah pinggang sahaja di sebelah kiri.

"Kami memang tidak tahu sebab masa saya hamil, tak terfikir untuk buat detail scan. Saya juga tidak mengalami sebarang masalah kesihatan atau alahan ketika itu. Setiap kali hadir ke pemeriksaan bulanan, doktor cakap saya dan anak okay.

"Doktor sarankan pembedahan perlu dilakukan segera sebab 80 peratus saluran buah pinggang ke pundi kencing tersumbat dan menyebabkan buah pinggangnya bengkak," kata isteri pelawak Shahrol Shiro, Nor Farhanah Syamimi yang memaklumkan, anak keduanya yang berusia lapan bulan itu perlu menjalani pembedahan secepat mungkin bagi mengelakkan keadaan menjadi lebih teruk.

Perkembangan masalah buah pinggang anak Shahrol iaitu Ismail Rifqi semakin membimbangkan selepas doktor memberitahu organ berkenaan kini semakin membengkak dan 80 peratus salurannya telah tersumbat.

Klik untuk gambar besar

Kata Nor Farhanah, walaupun diberi tempoh masa sebulan, namun dia dan Shahrol enggan berlengah memandangkan Ismail hanya bergantung kepada satu buah pinggang sahaja.

"Kos yang dianggarkan antara RM30,000 hingga RM40,000 bergantung kepada keadaan Ismail selepas pembedahan. InsyaAllah, dalam seminggu dua ini kami usahakan untuk pembedahan. Tapi doktor pun ada bagi tahu selepas pembedahan ini kemungkinan saluran tersumbat itu akan berulang tapi sejauh mana tahap seriusnya kita tidak tahu.

"Ada tahap yang boleh dirawat dengan makan ubat sahaja. Walaupun kami diberitahu pembedahan ini berat untuk Ismail namun demi kebaikan dia dan kami amat mengharap semuanya dipermudahkan," jelasnya.

Biarpun masih sedih dan terkejut dengan keadaan kesihatan Ismail, namun dia bersyukur kerana dapat mengesan awal masalah yang dialami anaknya itu.

"Alhamdulillah, sekurang-kurangnya kami dapat tahu awal dan kami boleh beri rawatan dengan pembedahan ini tidak sampai ke tahap dialisis. Masa awal-awal dapat tahu perkara ini, saya dan suami memang rasa Ismail dalam keadaan yang teruk sehinggalah Rabu lepas apabila doktor menjelaskan keadaan sebenar, kami sedikit lega kerana buah pinggang kirinya masih boleh berfungsi dengan baik jika ia dijaga dengan rapi," tuturnya.

Untuk makluman, Shahrol dan Anna berkahwin pada 8 Mac 2016. Selain Ismail, pasangan ini dikurniakan anak sulung bernama Iskandar Rizqi berusia empat tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INGATKAN ELIZABETH TAN KAHWIN, RUPANYA GIMIK MV LAGU BARU

Sebelum ini kecoh bila melihat penyanyi Elizabeth Tan memakai gaun pengantin berwarna putih bersama seorang lelaki berambut panjang menerusi video tersebut yang dimuat naik di laman Instagram baru-baru ini. Video tersebut telah menarik perhatian dimana netizen menyangkakan Elizabeth berkahwin.

Namun begitu, sangkaan netizen itu nampaknya meleset dan rata-rata peminat meluahkan rasa kecewa apabila Elizabeth atau lebih mesra disapa sebagai Lizzy itu mengakui perkongsian tersebut merupakan gimik yang direka untuk mempromosikan lagu terbaharunya duet bersama penyanyi Hazama berjudul 'Beku'.

Menurut Elizabeth, dia sengaja memuat naik video untuk menarik perhatian. Biarpun gimik itu berjaya menarik perhatian, namun Elizabeth tidak menjangkakan reaksi peminat yang meluahkan rasa kecewa kerana memikirkan penyanyi berusia 28 tahun itu berkahwin.

Klik untuk gambar besar

"Konsep dan jalan cerita untuk MV itu memang idea saya termasuklah gimik sebelum MV itu release di YouTube. Masa nak release lagu ni, rasa macam terlalu rushing dan kalau nak buat marketing macam biasa, tak effective sangat.

"Jadi, saya beritahu pihak pengurusan yang kita perlukan sesuatu untuk tarik perhatian orang ramai dalam masa yang cepat. Bagi saya, untuk berkongsi gimik video macam itu merupakan percubaan saya.

"Secara peribadi saya dah jangka ada peminat yang kecewa bila tahu kononnya saya berkahwin. Tapi saya tak jangka la sampai ada peminat yang nak unfollow laman sosial saya.

"Saya terfikir macam mana kalau saya betul-betul kahwin, apa reaksi peminat. Takkan karier saya tak boleh nak teruskan... saya pun nak kena kahwin satu hari nanti," katanya.

Elizabeth atau nama penuhnya Elizabeth Tan Su Mei ini berkongsi perkara itu ketika sesi sidang media lagu 'Beku' menerusi video secara maya pada Selasa.

Berkongsi mengenai kerjasama dengan Hazama buat kali pertama, Elizabeth mendedahkan dia berasa dirinya tidak layak dan segan untuk menyanyi bersama penyanyi itu.

"Saya memang peminat Hazama dari dulu. Saya rasa sangat segan nak menyanyi bersebelahan dengan Hazama. Bila saya dengar demo yang Hazama dah rakam part dia, terus saya rasa tak layak untuk menyanyi dengannya.

"Saya belum di tahap dia lagi... saya belum rakam bahagian saya sebab rasa macam teruk sangat dan tak cukup pengalaman. Bila dah masuk studio, Hazama banyak membantu dan tunjuk ajar kepada saya.

"Tapi sejujurnya saya memang segan dengan Hazama dan dalam pada masa yang sama, saya juga bersyukur dapat peluang bekerjasama dengan dia," ujarnya.

www.myartis.com / Sumber & foto: mStar & Instagram Elizabeth Tan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BADAN KURUS KERING, WAJAH LESU & PUCAT - ADIK ACHIK, KHALIS DERITA SAKIT

Adik kepada vokalis Spin, Allahyarham Achik iaitu Khalis dilaporkan kini sedang menerima rawatan di Hospital Tuanku Ja'afar (HTJ) Seremban, Negeri Sembilan, selepas menderita sakit.

Menurut adik kepada Khalis iaitu penyanyi Tajul atau nama penuhnya Tajul Ariff Noor Md Shari, abangnya dikejarkan ke hospital pada Rabu malam. Bagaimanapun Tajul, 23, ketika dihubungi enggan memberitahu penyakit yang dihidapi Khalis atau Muhammad Khalis Md Shari, 33.

"Wallahualam, saya tak berani nak kata apa berhubung sakit abang saya. Dia sakit sejak empat atau lima hari yang lalu. Kemudian semalam (Rabu) dia dibawa ke hospital," katanya.

Keadaan kesihatan Khalis menimbulkan tanda tanda selepas satu akaun Facebook berkongsi foto bekas vokalis kumpulan The Real Spin itu. Menerusi foto berkenaan kelihatan dia didukung oleh seseorang untuk dimasukkan ke dalam kereta dipercayai sebelum dibawa ke hospital.

Klik untuk gambar besar

Dalam muat naik tersebut, wajah Khalis kelihatan pucat selain keadaan fizikal yang cengkung. Bercerita lanjut tentang keadaan terkini Khalis, Tajul, 23, berkata abangnya dalam keadaan baik dan stabil. Selain itu, Tajul meminta agar orang ramai mendoakan agar abangnya dapat pulih seperti sedia kala.

"Sekarang keadaan abang saya masih okay, doktor tengah monitor je. Mewakili abang, saya minta semua doakan yang terbaik untuk dia," tutur Tajul.

Untuk makluman, Khalis mempunyai seorang isteri dan memikul tanggungjawab membesarkan tujuh anak berusia dari 9 hingga 20 tahun. Tiga daripada mereka ialah anak tiri, dua anak sendiri dan dua lagi anak saudara yang dibelanya sejak kecil.

www.myartis.com / Sumber & foto: mStar, Instagram Tajul Ariff & @bebyachaa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TURUN PADANG - ARDELL ARYANA REDAH BANJIR DI PANTAI TIMUR, 'ANGKUT' DUA BOT

Pelakon Ardell Aryana baru-baru ini telah turun padang bagi membantu mangsa banjir di pantai timur dan difahamkan kini berada di Terengganu sebelum meneruskan misi bantuan ke Kelantan pula.

Malah, Ardell atau nama sebenarnya Nurul Hidayah Mohd. Amin, turut membawa dua bot gentian kaca serta mengagihkan makanan dan barangan keperluan asas buat mangsa banjir yang terjejas.

Menurut isteri kepada pelakon Nadzmi Adhwa itu, bantuan di pantai timur tidak seperti ketika banjir berlaku di Selangor ditambah pula sukar untuk sampaikan bantuan di kawasan kampung.

"Bantuan (banjir) sangat kurang di Pantai Timur tidak seperti di Kuala Lumpur dan Selangor sebelum ini. Kami yang pertama masuk ke kampung ini kata seorang pakcik . Setiap tempat jauh ke dalam.

"Bukan mudah nak sampaikan bantuan ke dalam (kawasan kampung) yang memerlukan sampan sebab di bahagian tengah air masih tinggi paras pinggang.

Klik untuk gambar besar

"35% hasil dana kami dapat beli barang keperluan untuk 120 keluarga di dua kampung. Semoga kita sama-sama bantu mereka. Terus kuat orang pantai timur," katanya.

Dalam pada itu, Ardell turut berterima kasih buat penduduk kampung yang membantu pasukannya dalam urusan agihan barangan.

Sementara itu, Ardell turut berkongsikan rasa sebak melihat situasi dilalui orang kampung lebih-lebih lagi di kawasan yang sukar dimasuki tanpa menggunakan sampan atau bot.

Ardell juga menceritakan pengalaman bertembung dengan pasukan keselamatan yang sedang menjalankan operasi mencari seorang mangsa banjir yang dipercayai lemas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOKI JELAS TUJU TIDAK LAGI BERSAMA K-CLIQUE , KELUAR ATAS KEHENDAK SENDIRI

Anggota kumpulan K-Clique, Noki telah memaklumkan Tuju secara rasminya sudah meninggalkan band hip hop itu dan menegaskan pengunduran tersebut adalah kehendak Tuju sendiri.

"Kami sering kali diajukan Tuju mana? kenapa Tuju tidak membuat persembahan bersama-sama, maka secara rasminya saya memaklumkan Tuju sudah tidak bersama K-Clique lagi".

"Betul... Tuju memang sebenarnya sudah keluar dari kumpulan K-Clique. Saya rasa sudah tiga atau empat bulan kalau tidak silap. Bukan kami yang buang sebaliknya kehendak Tuju sendiri. Mungkin dia mahu fokus kepada jenama Tuju Loca dan keluarganya.

"Saya akhirnya membuka mulut kerana setiap kali kami memuat naik video atau gambar, pasti ada peminat yang tertanya-tanya di ruangan komen," kata Noki.

Klik untuk gambar besar

Dalam pada itu, Noki atau nama sebenarnya Ahmad Ikhwan Aji turut mengulas mengenai single BNKR yang baru saja dilancarkan sekitar awal Disember lalu.

"Berkenaan lagu terbaru yang dilancarkan oleh Tuju dan Loca B itu, saya mengambil pendekatan untuk tidak memberikan sebarang komen. Kami fokus buat diri sendiri dan perjalanan kerjaya kami.

"Bagi saya, lagu itu sebuah karya yang baik dan jika niat mereka untuk memajukan nama mereka dalam industri, maka teruskan kerana kami sentiasa sokong kerjaya mereka.

"Namun, sekiranya niat mereka hendak 'diss' (menyindir) kami dalam lagu, terpulang kepada mereka. Ini kerana kami tidak mengeluarkan sebarang komen berhubung isu itu dan menyerahkan sepenuhnya kepada mereka," tuturnya.

Terdahulu, ketiadaan Tuju dalam persembahan pada Konsert Havoc Midnight di Shah Alam yang berlangsung September lalu mengundang pelbagai reaksi sehingga dikatakan wujud perselisihan faham antara mereka.

Bagaimanapun, perkara itu dinafikan oleh salah seorang anggotanya iaitu MK yang mengatakan Tuju tidak dapat bersama kerana mempunyai komitmen bersama keluarga.

Selain Noki, Tuju dan MK, K-Clique turut dibarisi Somean, KDeaf, FareedPF, Gnello dan NastyNas.  Kesemua mereka yang popular menerusi lagu 'Mimpi' itu adalah anak kelahiran Kota Kinabalu, Sabah.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARIEL PETERPAN BUAT MAJLIS BERBUKA HARI INI

Ariel Peterpan yang akan dibebaskan hari ini dari penjara Kebon Waru, Indonesia akan mengadakan majlis berbuka puasa dengan pihak media dan ahli kelab peminatnya di Hotel Grand Serela, Bandung,  bermula pada  pukul 4 petang nanti .

Difahamkan, majlis berbuka dan sidang media tersebut adalah sebagai tanda kesyukuran atas pembebasannya di bulan Ramadan.

“Sehubungan dengan pembebasan saya dari Rutan Waru, maka bersama ini, kami sekeluarga menjemput rakan-rakan media untuk menghadiri majlis kesyukuran, sidang media dan berbuka puasa bersama pada hari ini pukul 4 hingga 6 petang WIB di Ballroom Hotel Grand Serela, Indonesia.

“Besar harapan kami jika rakan-rakan media dapat hadir pada majlis ini. Terima kasih,” ujar Ariel dipetik sebagai berkata dalam satu pesanan daripada tahanannya.

“Benar, perancangannya adalah seperti itu. Ariel akan bertemu media dan peminat pada majlis itu nanti,” kata Lukman, salah anggota kumpulan Peterpan.

Dianggarkan, seramai 250 ahli Sahabat Peterpan akan menyertai majlis berbuka puasa itu. Bagaimanapun, tidak semua ahli dapat menghadirinya kerana masalah ruang yang terhad.

Untuk imbasan, Ariel dipenjara selepas didapati bersalah kerana terlibat dalam kes penyebaran video porno dengan Luna Maya dan Cut Tari hingga mengejutkan ramai pihak.


NONNY DEDAH PELAKON LELAKI 'MR AA' KAKI PEREMPUAN, CURANG DENGAN ISTERI

Baru-baru ini, pelakon dan penyanyi Nonny Nadirah memuatnaik foto lelaki yang dikatakan seorang pelakon kaki perempuan dan ia telah mencetuskan spekulasi hangat di media sosial. Nonny meminta agar lelaki berkenaan bertanggungjawab dengan perbuatannya.

Menurut Nonny lagi, lelaki yang dikenali sebagai 'Mr AA' itu sudah berkahwin tetapi seorang yang suka berfoya-foya dan beberapa kali berlaku curang dengan isterinya. Sering menggunakan ayat-ayat manis untuk mempermainkan hati dan memperdayakan wanita. Aduhai, satu demi satu kes kecurangan didedahkan, siapa pula Mr AA  ini?

Tambahnya, pendedahan yang dilakukan pada malam Selasa ini adalah amaran pertama buat lelaki berkenaan. Bagaimanapun, bekas peserta Akademi Fantasia musim kelima (AF5) itu turut meletakkan tanda pagar #sayahanyatolongmenyampaikan dan #sudahsudahlaaniayaorang.

Klik untuk gambar besar

Dalam pada itu, Nonny turut meluahkan rasa kesal apabila ada pihak yang berani untuk menimbulkan masalah tanpa menyelesaikan perkara itu secara baik. Menerusi entri di Instagram (IG), Nonny berharap agar pihak terbabit dapat menyelesaikan masalah tersebut dan menjadi seorang yang bertanggungjawab tanpa membuat sebarang drama.

"Drama atas drama. Jadilah lelaki yang bertanggungjawab. Kalau dah tak nak settle cara baik, bukan main belah bro. Nak discus cara baik kau tak nak, siap hina dia lagi. Tak gentle, busuk bro," tulisnya yang menerima komen dimana rata-rata berharap agar isu ini dapat diselesaikan dengan baik oleh Nonny bersama pihak tersebut.

Namun, Nonny tidak mendedahkan status itu ditujukan kepada siapa dan punca sebenar dia memuatnaik status tersebut di media sosial. Nonny sebelum ini pernah mendirikan rumah tangga dengan Mustain Adnan pada 18 Mac 2018 selepas perkenalan selama sembilan tahun. Namun, pada awal Mac lalu Nonny mengesahkan rumah tangga yang dibina kurang tempoh setahun bersama Mustain telah sampai ke titik noktah.

www.myartis.com / Sumber & foto: mStar, Astro Gempak & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


A. RAHMAN HASSAN KEMBALI KE RAHMATULLAH - AL FATIHAH

Datuk A Rahman Hassan, 73, meninggal dunia di Hospital Ampang (HA), dekat sini, jam 12.40 tengah malam tadi, akibat jangkitan kuman pada paru-paru dan lemah jantung. Allahyarham menghembuskan nafas terakhir di sisi isteri dan anak-anak.

"Doktor meminta isteri, anak-anak dan ahli keluarga datang bertemu arwah apabila keadaannya semakin kritikal selepas Maghrib.

"Arwah hanya bergantung pada alat bantuan pernafasan sejak dimasukkan ke Unit Rawatan Rapi (ICU) sejak tiga hari lalu.

"Jenazah akan dibawa ke kediamannya di Taman Sri Ukay, Hulu Klang, selepas urusan bedah siasat selesai," kata anak saudaranya, Azlee Senario.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERI KAMI TEMPOH SETAHUN UNTUK KAHWIN - ZIZAN RAZAK

Jika ada yang teringin melihat atau menasihati Zizan Razak dan kekasihnya Emma Maembong cepat kahwin, nampaknya hajat mereka tidak akan kesampaian. Ini kerana, Zizan yang sebelum ini dilanda pelbagai gosip liar, tidak mahu kahwin terburu-buru.

Artikel terdahulu:

BAJU HINA PASUKAN KESELAMATAN - AKHIRNYA ZIZAN MINTA MAAF

Menurut Zizan, dia hanya akan kahwin dalam tempoh setahun demi kerjayanya sebelum membuat apa-apa keputusan.

Klik gambar untuk size besar

"Saya masih berfikir jauh untuk berkahwin, takut kalau cakap tidak jadi pula, kalau ada rezeki Insya-Allah saya akan beritahu.

"Buat masa ini saya ingin lihat perjalanan kerjaya kami selama setahun ini terlebih dahulu, lagi pula kedua-dua pihak belum lagi menetapkan sebarang tarikh untuk adakan apa-apa majlis sepanjang tahun ini," katanya kepada media ketika ditemui di lokasi filem Cicakman 3.

Selanjutnya, mengenai gosip kononnya dia dan Emma bersekedudukan, Zizan menganggap ia sebagai cabaran besar seorang selebriti.

"Saya reda sahaja jika itu cara mereka untuk cari rezeki dan saya hanya jawab dengan tenang.

"Saya juga tidak mahu tuduh sesiapa yang buat fitnah itu, namun saya bimbang apa yang saya cakap akan menimbulkan provokasi atau disalah tafsir," ujar Zizan dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


AL-FATIHAH - PELAKON 'SITIK TOK', SYAZLIN ZAINAL DIJEMPUT ILAHI

Pelakon drama 'Sitik Tok' dan 'Oh My Hantaran' iaitu Syazlin Zainal dilaporkan telah menghembuskan nafas terakhir di usia 26 tahun pada petang Khamis, hari ini.

Berita sedih berkenaan disahkan oleh sepupunya iaitu Trisya Azahar menerusi akaun Twitter. Syazlin yang juga seorang pempengaruh itu difahamkan meninggal dunia di Johor, namun punca kematiannya masih dalam siasatan.

"Kepada yang mengenali sepupu saya, Syazlin Zainal minta sedekahkan Al-Fatihah kepada beliau," tulisnya.

Berita pemergian Syazlin itu turut dikongsikan rakannya iaitu Zeatyalia di laman Instagram Story miliknya.

"Tidak ada kenyataan lain yang akan dikongsikan. Saya perlu menghormati privasi keluarganya. Saya kehilangan rakan hari ini. Saya tidak tahu bagaimana untuk luahkan perasaan saya sekarang ini. Saya juga sedang memahami apa yang berlaku," katanya.

Dalam pada itu, akaun Instagram kelab peminatnya turut meluahkan rasa sedih dan memaklumkan akan memadam akaun itu.

Klik untuk gambar besar

"Semoga segala urusan dipermudahkan dan mohon maaf atas segala kekurangan atau kekhilafan. Akaun ini akan ditutup," tuturnya.

Berita pemergian pelakon ini turut mengejutkan rakan-rakan artis antaranya Anna Jobling, Nabila Razali, Nadia Brian dan Elisya Sandha.

"Al-Fatihah kami akan merindui kamu Alin.

"Allahuakbar, perginya kamu terlalu cepat," tulis mereka pada ruangan komen.

Untuk makluman, Syazlin pernah membintangi beberapa drama televisyen termasuklah 'Dia yang Ku Jadikan Suami', 'Takdir Yang Tertunda' dan 'Ada Yang Ngikut'.

Allahyarham adalah anak bongsu daripada lima adik-beradik dan anak perempuan tunggal dalam keluarganya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELLA ASTILLAH KENA TEGUR SAKAN BERGELEK

Pelakon dan penyanyi Bella Astillah menerusi laman Instagram miliknya baru-baru ini ada memuat naik video menari bersama adiknya, Didi Astillah dengan berlatarbelakangkan lagu 'Made You Look' nyanyian Meghan Trainor sambil mengenakan pakaian serba merah jambu.

Melihatkan pada video tersebut, Bella dan Didi dilihat lincah menari. Bella turut menulis kapsyen berbunyi, "Merah jambu bukan sekadar warna. Ia melambangkan sikap juga".

Bagaimanapun, di ruangan komen, rata-rata pengguna laman sosial meluahkan rasa kurang senang melihat dua beradik itu menari sakan. Ada segelintir mereka mengatakan Bella dan Didi pasti akan dilihat lebih cantik jika memakai pakaian yang menutup aurat.

Malah, ada yang menegur tidak manis perempuan menari dan membiarkan orang lain melihat. Tidak kurang juga, ada yang menitipkan pesanan supaya membuat konten yang sopan, memandangkan suami kepada Bella iaitu penyanyi dan pelakon Aliff Aziz sudah berubah ke arah lebih baik.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - HETTY SARLENE SELAMAT BERTUNANG, NIKAH 2016

Pelakon dan penyanyi kelahiran Singapura, Hetty Sarlene, 31, yang pernah popular menerusi drama bersiri Sembilu arahan Datuk Yusof Haslam, sah bertunang dengan seorang jejaka Britain bernama Daniel Oakes.

Selepas bertunang, Hetty dikatakan akan melangsungkan perkahwinannya pada pertengahan tahun 2016 ini.

Berita pertunangan itu disahkan sendiri oleh ibu Hetty, Sariah yang memberitahu majlis pertunangan anaknya bersama Daniel itu telah dilakukan secara ‘tertutup’ dengan dihadiri oleh ahli keluarga sahaja.

“Kalau sesiapa sudah tengok di Instagram, tengoklah. Kita tak nak uar-uarkan sangatlah. Tapi untuk hari bahagia mereka nanti, memang kakak akan bagi tahu media,” ujarnya dipetik sebagai berkata melalui agensi berita tempatan, MediaCorp.

“Dia dah memeluk Islam, jadi keluarga di sana nak jumpa. Mak dia (Daniel) nak sangat tengok siapakah bakal menantu mereka," tambah Sariah mengenai Daniel.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NAMA ANAK KEDUA BELLA ASTILLAH, 'ARA ADREANNA'

"Sangat berharga dan comel. Selamat datang ke dunia, puteri kecilku Ara Adreanna. Menjadi ibu membuatkan saya sangat penat dan sangat gembira! Saya rasa sangat bersyukur, Alhamdulillah," kongsi Bella Astillah mendedahkan wajah anak perempuannya yang diberi nama Ara Adreanna, selepas hampir dua minggu melahirkan cahaya matanya itu (18 Julai).

Melalui perkongsian terkini itu, Bella telah memuat naik gambar berpakaian warna sedondon bersama dua orang anaknya yang diambil menerusi sesi fotografi.

Klik untuk gambar besar

         ________________________

:: FACEBOOK


"MASIH LAGI ORANG DENGKI, KENAPA YA?" - RITA RUDAINI JADI MANGSA SIHIR, KATAK HITAM MUNCUL DEPAN RUMAH

"Masih lagi ada orang yang dengki sedangkan saya tak bersuami, tiada 'job', masih lagi orang dengki, kenapa ya? Malam-malam dia merayau, orang kampung tanya cari rumah siapa, individu itu cakap 'rumah Rita Rudaini' dan berkata 'saya kawan Rita'.

"Keesokannya, ibu saya tengah menyapu sampah tiba-tiba ternampak katak hitam dah mati depan rumah, katak itu macam baru, hitam dan dah mati. Seminggu selepas itu pula, individu itu datang lagi ke rumah dengan mengetuk pintu hampir setengah jam, kemudian dia merayau di depan rumah sambil tengok sekeliling, ibu saya cakap rupa paras individu tersebut dalam keadaan elok.

"Saya juga nampak sesuatu kat rumah. Alhamdulillah hari-hari kami amalkan baca Al-Quran, kalau tuhan itu nak izin, jadi juga, kalau tak izin, maka tak jadi lah. Saya tak kenal tapi kami terfikir mungkin orang ini ada tak puas hati bukan daripada segi kerjaya, mungkin ada 'personal' lain yang sakitnya hati tengok Rita Rudaini.

"Selagi Rita ada, dia rasa tak senang. Dia tak puas hati secara dalaman dengan saya, kalau boleh dia nak Rita Rudaini lenyap, jadi dia rasa lega," kata pelakon Rita Rudaini yang mendedahkan ada individu yang dengki dirinya sehinga menganggu hidupnya sekeluarga.

Menerusi temu bual bersama Melodi, Rita meluahkan rasa hairan mengapa ada individu yang dengki dengan dirinya. Jelas Rita, ada individu yang tidak dikenali sanggup mencari rumahnya di kampung dan menganggu keluarganya. Malah, katak hitam yang sudah mati turut ditemui di depan rumahnya.

Klik untuk gambar besar

Rita berkata, dia tidak kenal dengan individu yang melakukan perkara buruk tersebut. Tutur Rita lagi, dia juga pernah kerap bermimpi perkara-perkara buruk namun menganggap itu hanyalah mainan tidur.

Dalam pada itu, Rita turut menegaskan dia tidak akan memaafkan sesiapa yang pernah melukakan hatinya serta anak-anaknya. Ujarnya, apa yang orang lakukan padanya, dia akan ingat sampai mati serta mengakui dia memang pendendam.

"Yang memburukkan saya, saya masih ingat lagi bila saya kena 'troll' dengan netizen. Saya tidak hairan dengan semua itu. Saya memang pendendam, apa yang orang buat kat saya, saya akan ingat sampai mati.

"Saya sejenis orang yang kalau dah carikkan hati saya, sorry saya takkan maafkan, mana tahu Tuhan nak bukakan hati saya dan lembutkan hati saya untuk maafkan, ya, tapi buat masa ini, tidak. Sesiapa yang telah merobekkan hati saya dan anak-anak saya, tidak akan saya maafkan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KOMEN DI FOTO PEMBACA BERITA, HAWA - FIZO OMAR 'DIUSIK' CUBA 'PIKAT'

Sehingga hari ini, berita perceraian pelakon, pengacara dan usahawan Fizo Omar dan usahawan tudung Fareeda, Mawar Karim masih lagi menjadi bualan hangat meskipun sudah beberapa minggu berlalu. Mereka berpisah pun bukan kerana berlakunya pergaduhan besar tetapi disebabkan tiada persefahaman melibatkan isu keluarga.

Meskipun isu ini masih panas dan menjadi persoalan para peminat, timbul pula isu baru apabila peminat berspekulasi Fizo cuba untuk memikat pembaca berita terkenal, Hawa Rizwana. Tuduhan ini timbul apabila Fizo memberi komen "Good job Hawa" di laman Instagram milik pembaca berita Buletin TV3 itu.

Menurut posting di IG berkenaan, Hawa ialah antara individu bertuah dipilih untuk melaporkan Hari Pertabalan Seri Paduka Baginda Yang di-Pertuan Agong XVI pada 30 Julai lepas dan Fizo hanya mengucapkan tahniah kepada pembaca berita itu.

Klik untuk gambar besar

Komen Fizo itu mendapat perhatian peminat yang rata-rata menyakatnya mahu memikat Hawa meskipun komen berkenaan hanyalah sebuah ucapan tahniah. Meskipun disakat peminat, Hawa tetap tenang membalas komen Fizo Omar. Daripada apa yang boleh kita lihat, hubungan mereka hanyalah sebagai rakan sekerja dan Fizo boleh diibaratkan sebagai senior dalam dunia hiburan.

Amboi netizen, bukan main lagi mengusik Fizo ya. Kalau puji dan ucapkan tahniah, tidak bermakna seseorang itu mahu memikat orang lain. Fikir positif, niat Fizo ikhlas memuji Hawa dan tidak lebih daripada itu. Buat peminat, jangan cepat buat spekulasi okey! Apapun, semoga Fizo dan Mawar diberikan kemudahan dan ketenangan oleh Yang Maha Esa.

www.myartis.com / Sumber & foto: Beautifulnara, Forum Cari, Instagram Hawa Rizwana & Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMELUT RUMAH TANGGA - SYAFIQ YUSOF YAKIN SYAMSUL MAMPU SELESAIKAN, AKUI BELUM JUMPA ISTERI KEDUA ABANG

"Saya tidak pernah berjumpa dengan dia (Ira)... saya juga tidak pasti sama ada ibu ayah ada berjumpa dengannya atau tidak. Masing-masing sibuk dan Syamsul pun ada banyak filem besar. Kali terakhir kami berjumpa dua bulan lepas tetapi perbualan lebih kepada filem dan projek baharu.

"Tetapi sama ada berkaitan hal kerja atau peribadi, biarlah saya simpan sendiri," jelas adik kepada pengarah dan pelakon Syamsul Yusof iaitu Syafiq Yusof yang memberitahu, dia masih belum berkesempatan bertemu dengan isteri kedua abangnya iaitu Ira Kazar.

Syafiq atau nama penuhnya Mohd Syafiq Mohd Yusof, 31, memberitahu kali terakhir dia bertentang mata dengan abangnya itu di pejabat dua bulan lalu.

Enggan mencampuri urusan rumah tangga Syamsul, Syafiq bagaimanapun tetap mendoakan yang terbaik buat abangnya dan keluarga.

Klik untuk gambar besar

"Kalau boleh, hal keluarga biarlah kekal jadi hal peribadi keluarga, namun saya faham kami adalah keluarga seni, jadi kami terpaksa menerima semua ini apabila telah menjadi perhatian ramai.

"Paling utama, saya harap netizen tidak lagi buat andaian yang bukan-bukan. Saya harap isu ini dapat diselesaikan dengan cepat dan berdoa agar kedua ibu bapa dan keluarga saya mendapat ketenangan serta kebahagiaan," ujar pengarah filem 'Abang Long Fadil' ini.

Menyifatkan Syamsul seorang lelaki yang cekal, Syafiq meluahkan keyakinan abangnya itu mampu menyelesaikan segala kemelut rumah tangga ini dengan baik.

"Mengenali abang saya, dia seorang lelaki yang tabah sama seperti bapa kami... apa sahaja masalah saya pasti dia mampu kendalikannya dengan baik," katanya.

Pada Jumaat lalu, Syamsul membuat kejutan apabila mengumumkan sudah bernikah dengan Ira Kazar di Thailand berwakil walikan ayahnya, Kazar Saisi.

Pendedahan Syamsul itu mencetus pelbagai reaksi daripada peminat, termasuk ibu bapanya iaitu Datuk Yusof Haslam dan Datin Patimah Ismail yang turut meluahkan rasa kecewa kerana perkahwinan itu diadakan tanpa perbincangan keluarga terlebih dahulu.

Isu ini menjadi lebih panas apabila isteri pertama iaitu Puteri Sarah Liyana berterusan membuat luahan di media sosial.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAJA ILYA TERIMA KOMEN NEGATIF, MUATNAIK  FOTO 'BERCUMBU'

Pelakon Raja Ilya yang selamat bernikah dengan usahawan Australia, Trent Garrett itu akhirnya memuatnaik foto-foto sepanjang majlis perkahwinannya baru-baru ini selepas beberapa hari.

Malah, pelakon filem 'Appalam' itu turut memohon doa daripada peminat untuk kebahagiaan rumah tangga yang dibinanya agar berkekalan.

Di samping ucapan tahniah daripada peminat dan pelayar media sosial, terselit juga komen-komen negatif daripada pihak yang kurang senang dengan foto yang dimuatnaik Ilya.

Aksi romantis Ilya dan Trent bercium mulut telah menjadi sasaran netizen. Selain dituduh terlampau mengikut pedoman budaya negara Barat, ada antara netizen melabelkan Ilya dengan panggilan tidak senonoh.

Klik untuk gambar besar

"Patutnya dia ikut kau, bukan kau ikut dia. Kau tu Islam, jaga nama baik Islam. Pakai baju tak cukup kain. Aku bagitahu je, tak nak ikut sudah," tulis salah seorang pengguna.

"Cium mulut pun nak tunjuk, ikut sangat budaya barat," tambah pengguna lain. - "Gambar cium mulut pun nak upload. Ya, tahu dah kahwin tapi tak sesuailah nak up kat umum kan. Tak marah tapi nasihat," tambah pengguna lain pula.

Bagaimanapun, masih ada segelintir yang menyokong Ilya dengan alasan aksi pasangan itu hak mereka yang sudah punyai ikatan halal.

Untuk makluman, Ilya dan Trent telah berkahwin pada 23 Disember lalu dalam sebuah majlis ringkas di Perth, Australia. Pasangan itu telah berkenalan sejak enam tahun lalu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA BERSEKEDUDUKAN DENGAN DR CHE HAFIZ - INI JAWAB JULIA FARHANA

"Saya tidak tahu apa-apa tentang itu dan saya tak nak komen. Sebab saya rasa perkara itu adalah satu fitnah yang sangat besar dan saya tak nak perbesarkan isu tersebut. Saya rasa kalau ada.. keluarkan bukti. As simple as that!

"Saya rasa itu lumrah jadi seorang selebriti dan public figure. Kita nak simpan macam mana pun peribadi, kalau terkeluar kita terima dengan terbuka. That's a lot dififferent comments what happening. Saya terima saja sebab saya tahu kebenaran. Jadi saya pegang dengan pendirian saya.

"Apa yang orang katakan saya tak boleh nak hentikan. Saya tak boleh nak hentikan mereka buat andaian dan spekulasi sendiri. Mereka tak ada dalam perjalanan hidup saya. Jadi, untuk mereka yang di luar sana, kalau nak terus menyokong saya.. Alhamdulillah.

"Tetapi kalau mereka rasa macam ini buatkan Julia bukan lagi sesuai untuk jadi seorang pelakon dan public figure dalam industri pun saya terima," demikianlah jelas pelakon Julia Farhana berhubung dakwaan daripada individu yang menuduhnya bersekedudukan dengan pasangannya, Dr Che Muhammad Hafiz sebelum bernikah.

Klik untuk gambar besar

Bakal mendirikan rumah tangga tidak lama lagi, banyak dugaan dilalui Julia Farhana serta bakal suaminya itu termasuklah isu sebelum ini dengan bekas isteri Dr Che Hafiz iaitu pelakon Lufya Omar.

Memetik Oh Bulan, Julia menegaskan dakwaan bersekedudukan adalah satu fitnah besar yang dilemparkan netizen. Dalam pada itu, Julia turut mencabar individu tersebut untuk menunjukkan bukti mengenai tuduhan tersebut.

Dalam pada itu, Julia berkata, dia berlapang dada dengan kontroversi melanda dirinya kerana baginya sudah menjadi asam garam bagi seorang selebriti dimana hal peribadi pasti akan diperkatakan.

Terdahulu, Julia mendedahkan dia dan Hafiz bakal mendirikan rumah tangga dalam masa terdekat namun tidak didedahkan tarikh hari bahagia mereka.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 TAHUN KUMPUL DUIT - AINA ABDUL NAFI MENUNJUK-NUNJUK MIKROFON PULUHAN RIBU RINGGIT

"Saya bukan nak menunjuk-nunjuk ada mikrofon tapi ia seperti memberi semangat kepada saya. Bagi saya, berbeza menyanyi dengan mikrofon biasa dengan sendiri. Mudah untuk saya menyanyi walaupun harga bagai nak mati nak bayar. Tapi yang penting senang untuk saya menyanyi dan selesa.

"Sebelum ini, saya pernah menggunakan mikrofon jenama itu tapi pinjam. Mereka beri saya pakai lima kali dan saya berjanji akan beli juga. Boleh dikatakan saya ambil masa selama tiga tahun kumpul duit untuk beli mikrofon sendiri... saya kumpul sejak lancar lagu 'Sumpah'. Saya memang dah lama idamkan untuk ada mikrofon sendiri sebab saya tengok Taylor Swift dan Datuk Siti Nurhaliza.

"Bila tengok mereka ada mikrofon sendiri setiap kali membuat persembahan menjadi motivasi buat saya. Sebagai penyanyi, kena ada mikrofon sendiri," ujar penyanyi Aina Abdul yang menegaskan dia tiada niat untuk menunjuk-nunjuk mikrofon idamannya yang dianggarkan mencecah puluhan ribu ringgit, namun sekadar ingin memberi semangat kepada dirinya.

Klik untuk gambar besar

Aina berkata mikrofon tersebut sekadar ingin memberi semangat kepada dirinya dan berasa lebih selesa menggunakannya biarpun harganya mahal daripada biasa.

Demi kepuasan untuk menyanyi, Aina atau nama sebenarnya Nurul Aina Abdul Ghani berkata, dia menyimpan impian untuk mempunyai mikrofon sendiri seperti penyanyi Taylor Swift dan Datuk Seri Siti Nurhaliza.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIPERCAYAI SUSPEK KEHILANGAN RM200K - A. AIDA LARANG MAS KHAN BERLAKON

Produser Datuk A. Aida meluahkan rasa kecewa terhadap Mas Khan yang turut berlakon dalam filem terbaharu terbitannya 'Ratu Kala Jengking Puteri Keranda' dan melarang pelakon itu berlakon dalam filem atau drama terbitannya.

A. Aida atau nama sebenarnya Zaidah Awang berkata, larangan itu dibuat berikutan dia sudah hilang kepercayaan terhadap Mas Khan kerana dipercayai menjadi suspek berhubung kehilangan wang pelaburannya berjumlah kira-kira RM200,000.

""MAS KHAN...? Oh tidak! Dia tidak akan dapat apa-apa peluang berlakon daripada saya lagi! Saya tidak percaya dia lagi. Wang pelaburan saya lesap kerana dia dipercayai suspek dalam kehilangan wang itu. Saya dah arahkan pihak produksi agar jangan berurusan dengan dia lagi," jelasnya.

Justeru kata penerbit A. Aida Production ini, aktor tersebut tidak diundang untuk menyertai sebarang promosi termasuk tayangan perdana filem Ratu Kala Jengking Puteri Keranda yang akan diadakan pada Selasa.

Filem itu akan menemui penonton pada 27 Februari ini. Selain Mas Khan, 26, pelakon lain yang turut membintangi filem itu ialah Nadia Brian, Datuk Fizz Fairuz, Amar Asyraf, Eyra Hazali, Octovia Manrose, Dayang Areeda, Aprena Manrose dan Firman Siagan.

Klik untuk gambar besar

Ujar A. Aida, tiada kecacatan terhadap filem itu jika Mas Khan tidak hadir atau terlibat dalam sebarang promosi yang dijadualkan kerana pihaknya mendapat sokongan daripada pelakon lain: "Tak akan ada kecacatan kalau dia (Mas Khan) tiada sekalipun, filem saya ni ada 30 orang pelakon gred A," ujarnya.

Untuk rekod, pada Ogos 2019, seramai tiga orang telah dipanggil ke Ibu Pejabat Polis Daerah (IPD) Ampang Jaya, bagi membantu siasatan berhubung kehilangan wang pelaburan A. Aida. Selain Mas Khan, individu lain ialah bekas suami A. Aida iaitu Ariff Aziz dan seorang lagi lelaki iaitu teman Mas Khan. Hasil siasatan pihak polis mendapati terdapat asas untuk mendakwa Mas Khan berhubung kejadian itu.

Dalam pada itu Ketua Polis Daerah Ampang Jaya, Asisten Komisioner, Noor Azmi Yusoff yang dihubungi pada Isnin mengesahkan suspek telahpun dituduh di mahkamah beberapa bulan lalu: "Dia sudah dituduh di mahkamah dan sekarang hanya menunggu masa untuk dibicarakan," katanya.

Menurut Noor Azmi, suspek dituduh mengikut Seksyen 379 Kanun Keseksaan yang jika sabit kesalahan boleh dijatuhi hukuman penjara maksimum tujuh tahun atau dengan denda atau kedua-duanya sekali. Sebelum ini A. Aida mendakwa kehilangan lebih RM200,000 dalam bentuk pelaburan menerusi dua transaksi di luar pengetahuannya.

www.myartis.com / Sumber & foto: mStar, Instagram Mas Khan & Datuk A. Aida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EMPAT TAHUN HIDUP DUDA - ADAM SHAHZ AKUI SUDAH TEMUI CINTA BAHARU

Pelakon Adam Shahz, 40, mengakui sudah menemui cinta baharu dengan seorang wanita berstatus ibu tunggal berusia 37 tahun yang mahu dikenali sebagai 'Auntie Baby', selepas empat tahun hidup menduda.

Adam atau nama sebenarnya, Nor Shah Azli Abdol Ghani berkata, perkenalannya dengan wanita itu berlaku secara kebetulan dan mereka makin rapat sejak tahun lalu.

"Buat masa ini, saya nak rahsiakan dulu identiti sebenarnya. Namun, saya tak nafikan sering berkongsi foto kekasih dan video bersama di Instagram kerana tidak mahu terlalu berahsia mengenai hubungan kami.

"Dia bukan selebriti, tapi mempunyai perniagaan sendiri. Selama saling mengenali, saya selesa dengan sikapnya kerana dia sangat memahami, penyayang dan ada keserasian di antara kami. Apa yang diharapkan, semoga ada sampai jodoh kami naik pelamin nanti. Saya tak pernah tutup pintu hati untuk bercinta biarpun gagal dalam perkahwinan terdahulu.

"Hidup, jodoh, rezeki dan ajal adalah ketentuan Allah. Apa yang pernah berlaku dalam kehidupan rumah tangga saya yang lalu adalah pengalaman dan pengajaran," katanya.

Klik untuk gambar besar

Untuk makluman, Adam pernah mendirikan rumah tangga dengan pelakon, Fatin Afeefa pada 2013 sebelum bercerai pada 2017. Hasil perkongsian hidup itu, mereka dikurniakan seorang anak perempuan, Ivy Herra Sophia yang kini berusia enam tahun.

Bercerita mengenai penerimaan anaknya, Adam berkata, Ivy sudah diperkenalkan dengan kekasihnya itu dan masing-masing dilihat boleh menerima di antara satu sama lain dengan baik.

Adam yang membintangi filem 'Juvana' dan 'Juvana 2' itu pernah memenangi anugerah Pelakon Harapan Lelaki Terbaik di Festival Filem Malaysia Ke-28 lalu. Selain filem, dia juga aktif berlakon drama.

Bagaimanapun, tahun lalu Adam membuat keputusan memperlahankan kerjaya seni kerana memberi tumpuan kepada tugas sukarelawan Angkatan Pertahanan Awam Malaysia (APM) membantu orang ramai yang terjejas berikutan penularan Covid-19 dan pelaksanaan Perintah Kawalan Pergerakan (PKP) lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KRISIS RUMAH TANGGA - SITI SALEHA MASIH 'KUNCI MULUT'

Dilaporkan memfailkan perceraian terhadap Ahmad Lutfi pada 13 Oktober lalu, pelakon Siti Saleha, 31, ketika ditanya mengenai krisis rumah tangga dengan suami bagaimanapun enggan mengulas lanjut, sebaliknya meminta semua pihak menghormati ruang peribadinya.

"Saya sudah beritahu sebelum ini, saya okay. Jadi, saya berharap anda semua beri saya ruang. Buat masa sekarang, saya tak mahu cakap apa-apa mengenai perkara itu.

"Semua orang tahu dan peminat saya juga tahu, saya 'private' dan perkara ini berkaitan dengan kehidupan peribadi saya. Jadi, saya tak nak komen apa-apa," katanya kepada BH Online.

Pelakon yang popular dengan drama rantaian '7 Hari Mencintaiku' itu menyifatkan krisis yang melanda rumah tangganya sebagai ujian.

Klik untuk gambar besar

"Alhamdulillah, saya okay. Saya hendak semua orang tahu saya okay sahaja. Ini semua adalah ujian. Bagaimanapun, trofi ini adalah hadiah istimewa buat saya tahun ini," kata pemenang Pelakon TV Wanita Popular, Anugerah Bintang Popular BH (ABPBH) Ke-34.

Ditanya sama ada dia dan suami sudah tidak tinggal sebumbung dan dakwaan wujudnya 'orang ketiga' menjadi punca keretakan rumah tangga, Siti Saleha enggan mengulas: "Tiada komen, maaf," katanya.

Sebelum ini, Siti Saleha selaku plaintif dilaporkan hadir ke Mahkamah Rendah Syariah Klang, Selangor pada 13 Oktober bagi sebutan kes perceraian.

Siti Saleha dan Ahmad Lutfi mendirikan rumah tangga pada 28 Julai 2017. Selepas empat tahun berkahwin, pasangan ini belum dikurniakan cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::